
Niculaie Borza, țăran fruntaş, socrul 

Stan Hopârtean . . . a... ea.. I. Malcoci 
Otilia Sfetescu . . . . . ... .. D-na Maria Ciucurescu 
Lina, Slujnică la notar. ....... D-ra Sonia 
Ana, nevasta notarului. . . . . . D-ra Ana Luca | 


Țărani, jandarmi, lăutari, femei, copii. 
Se petrece în zilele noastre în satul Lunca, centru electoral de- 
pe câmpia Ardealului, pe vremea unei alegeri de deputat 


Sa jucat întăia oară pe scena Teatrului Naţional din București 
în seara de 16 Februarie 1914. 


ACTUL I 


Cancelaria notarului cu ferestrele spre stradă. Interiorul unei 
case dela ţară cu tavan de grinzi. Mobilierul jumătate dela oraş, restul 
țărănesc. Biroul notarului cu cărţi şi registre. Deasupra pe părete 
portretul împăratului Frantz Iosef, sub el două pistoale încrucişate 
şi o puşcă. Alături telefonul. In colț altă masă. !aviţă ţărânească 
împrejur ; o ladă şi deasupra icoana Sfântului Niculaie, cu candela 
aprinsă. Când se ridică cortina, în faţa uşii, notarul împarte ordine 
la cinci jandarmi ungurești în ținută de serviciu. In fruntea jandar- 
milor, sergentul Gal Şandor. La biroul notarului, răsturnat pe-un fo- 
toliu, candidatul de deputat, dr. leronim Blezu, răsfoeşte o carte. 

Sâmbătă seara, orele opt. Lampa aprinsă. 


SCENA I 


NOTARUL, SERGENTUL GAL, JANDARMII, 
CANDIDATUL 
NOTARUL 
către Gal 
Deaia am zis eu, trimeteți pe Șandor, vorbesc 
eu cu Şandor... Așa te-a trimis.. Pentrucă, în- 
țelegi, alegerea de deputat nu-i glumă... Aici, tre- 
buie om priceput... Deaceea, cum ţi-am spus, 
mai cu seamă pe popa Nicoară... Ințeles? Doi 
inși să nu se miște dela poarta lui. Cine intră, 
cine iese: la catastif.. Dascălul tot aşa... Auzi, 
Gal? Ăștia trag sforile. Bagă bine de seamă.. 
Dumneata ești lup bătrân. șumoare între jandarmi Dom- 
nul solgăbirău spune că ţe pricepi, ai?... 


JANDARMII 
zâmbind 


Hää... 
GAL 


Noa, eu, mă rog frumos, am mușştruluit destul... 


NOTARUL 
Da’ scurt... știi, fără vorbă multă... 

GAL 
Noa, eu mă rog frumos, la mine: ainț-ţvai, 
la arişte cu el... eu nu dau răgaz... 
NOTARUL 
Că, vezi, acum în sara asta, la noapte se ho- 
tărăşte... Mâne la alegere, să meargă tot strună,,, 
Auzi? Și dacă se găsesc de ăia dela Sibiu... 
JANDARMII 
Ștudenți,., 


NOTARUL 
Aşa, ştudenți, nici un pardon. 
GAL 


La țuhaus., 
NOTARUL 


Da... Ei, aţi înțeles ? 
JANDARMII 

Ințeles, domnw notar | 
NOTARUL 


Acum la inspecție ! Și când o fi şi-o fi, vă dau 


de veste cu Mitruţ, jandarmii salută şi pornesc spre uşe, 
Candidatul, în ultimul moment, ridică ochii din carte şi face un semn 


notarului, Notarul urmând: Gal, ascultă... Ceilalţi puteți 
ieşi.. Fă-te încoace !,, Gal se opreşte, ceilalţi ies 


GAL 


Porunca, domnu’ notar ! 

NOTARUL 
Uitte, măria sa domnul candidat de deputat 
Blezu are o vorbă... Magnificență, domnul straja- 
meșter... 
GAL 
Gal Şandor, cu supunere... 


CANDIDATUL 


se apropie de Gal şi-i întinde o bancnotă 


Aşa de-o pălincuţă... he... noaptea lungă... 
GAL 


înfundă banii în buzunar. Salută şi se apropie de ușe 


Trăească măria sa domnu deputat! Trăiţi ! La 
mine, mă rog, ainț-tvai, l-am ras... 


NOTARUL 
Aşa, așa, Șandor... Gal iese 


CANDIDATUL 


Ainţ-ţvai, sapristi.. Bine, bine, foarte bine... 


SCENA ÎI 


NOTARUL, CANDIDATUL 
NOTARUL 


Ăsta e la roată, magnificență... Pumn bun dela 
Kecikemet... acu după o hârtie... 


CANDIDATUL 
Hm... O sută de coroane... 

NOTARUL 


Foarte bine... Se întăreşte Şandor. 


CANDIDATUL 


Mă rog frumos, astea-s emolumintele lor... Primo 
vivere, deinde filosofari. 


NOTARUL 
Adevärat... 
CANDIDATUL 


Pentrucă, mă ’nțelegi, domnule Vălean, pe lu- 
mea asta, plane astăzi tot vine după emoluminte... 
Da... Orice-ar spune domnw advocat Florian, 
sapristi, vorbe de gazetă, vorbe de cafană... Ştiu 
bine eu... 

NOTARUL 

Așa-i, magnificenţă... Dar vedeţi vin de ăştia 
noui, aici în casa mea, aici în cancelaria satului ; 
chiar ieri, Vineri, au fost, când se vorbia că o să 
călcați pentru prima dată în comuna Lunca pe 
ziua de astăzi la cuvântare de program, au fost, 
magnificienţă, doi dela Sibiu, dela Teologie, ştiţi 
chiar proaspeţi, cu fumuri, pălăria mare, naswn 
vânt, vorbe dela București: Poporul, poporul... 
Cu de astea vin... Eu, iaca la Pesta, la cursul de 
notar am văzut multe... Mă ştiţi de şase ani... 
Inţeleg poporul foarte bine... Aş putea zice: sânt 
chiar socialist... Adică așa.., 


CANDIDATUL 


Lasă-mă, domnule Traian, cu poporul... lasă-mă.., 

Poporul să-și vază de treabă, sapristi... ergo să-și 
ţie gura... scurt... Să se facă cucuruzul, înţelegi, 
cucuruzul... Să aibă ce băga'n gură, înţelegi, să-şi 
zică ocinașele sara, să se întoarcă cu fața către 
părete... da... poporul... na... lar domnişorii âștia 
cu părul vâlvoi, cari umblă de smintesc oamenii 
și quasi se iau de gât cu baronii din casina mag- 
naților, ăștia trebuesc scuturaţi, o bătaie prima 
classis, canis mater, să le treacă metricea... na... 


NOTARUL 
li scuturăm acum... 
CANDIDATUL 
Gal, ai? 
NOTARUL 


Gal şi alții.. Dealtfel să vedem... senităla ceasor- 
nic Tocmai opt ceasuri. Pristavul e prin sat, dela 
om la om. Trebuie să vie. Ştiţi în sara din urmă 
s'alege. La noapte nu-i mai schimbă. Prostul dacă 
apucă să deie mâna, se ţine. Am eu printre «ei, 
unw de încredere, Hopârtean Stan, fost zupaş la 
honvezi, se încurcase cu niște cai; l-am scăpat 
şi de niscai daraveri cu finanții, patru căldări de 
rachiu pe nespuse... De şase luni pentro iscăli- 
tură nu l-am putut limpezi... Le-a făcut la Gherla... 
Da'-i bun, bun de astea... l-am spus: «Auzi, Ho- 
pârtene, bani sânt: zece zloți votul și tu doi de 
toată căciula... învârteşte-te...» Acuma el se sfarmă 
cât poate... Trebuie, magnificenţă, să trecem sara 
asta și pela el, să-i daţi o vorbă, să-i spuneţi 
că intră negreșit la comitat... 

CANDIDATUL 


Vai de mine, cum să nu? Bucuros, puiule, şi 
două... Sapristi.. Putem chiar acum... 


NOTARUL 


A... nu.. Se poate? Trebuie mai întâiu o leacă 
de gustare. intră Ana laca tocmai vine soția mea... 
Fă-te încoace, Aneto, să te recomand... 


SCENA HI 


NOTARUL, CANDIDATUL, ANA 


CANDIDATUL 


A, d-na Vălean.. mă bucur din toată inima... 
Mă recomând doctor leronim Blezu, secretar în 
minister, actualminte candidatul cercului Lunca.. 


ANA 
Multumesc, domnule., multumesc... 
CANDIDATUL 
Acum am întâia oară onoarea... 
ANA 
Imi pare bine... Poftiti, Poftiţi, ocupați loc... 
NOTARUL 
Cum stăm cu masa? 


ANA 


aranjează masa 


Se găteşte.,. Să ne iertați, așa cu graba... Dum- 

nealui ne-a spus numai dupăamiazi... Vedeţi, aici 
ca la sate... n'avem toate cele... Ba șofranw' lip- 
seşte, ba... iaca s'a spart și solniţa... Lina asta.. 
Şi purcelu-i cam tinerel, de trei săptămâni.. 


NOTARUL 


Las' o acum cu naşterea... Mai repede, mai re- 
pede... Magnificenţă... 


CANDIDATUL 


A, mă rog, lăsați, doamnnă Vălean... Știm noi... 
la sate se găteşte... Aa.. mă rog... 


ANA 


Păcatele noastre, am uitat şi piperul... Aşa-i cu 
graba... Odată suntem gata... iese 


SCENA IV 


NOTARUL, CANDIDATUL 
NOTARUL 


Scuzaţi, magnificență. 


CANDIDATUL 
Poftim ? 
NOTARUL 
Soţia mea... 
CANDIDATUL 


Cum ? 


16 Octavian Goga 


NOTARUL 


Vorba ei, ca la sate... 


CANDIDATUL 


Da’ mă rog... e foarte bine... cum: scuzați? Sa- 
pristi.. e foarte bine... Și frumoasă, domnule Tra- 
ian... da... da.. şi gospodină... ai?... 

NOTARUL 


De... dacă m'am așezat în Lunca... patru poște 
dela Aiud... Imi trebuia... 


CANDIDATUL 
Da, negreşit... un sprijin... 
NOTARUL 
Da, vorba vine, sprijin... Socrw avea partid mare... 


CANDIDATUL 
Inţeleg. 
NOTARUL 


Aici aşa merge... Ştiţi : ai partid 2... Da’ dece nu 
se grăbeşte, Aneto ! 


CANDIDATUL 
Lasă, mă rog. Avem vreme. de afară glasul Anei: Viu, 
viu ! 
NOTARUL 
El avea partid mare... bătrânul.. om ciudat... 


ca şi ceilalți. Cioban colţos.., Ce să te *nțeleagă 
el 2... Ce ştie el de cărți, numeri, rubrici în patru 

protocoale... Cu răboju?n grindă și cu amnaru'n 
buzunar... 


CANDIDATUL 
Bătrânii, domnule Vălean... Calul bătrân... sa- 
pristi... 


NOTARUL 
Adevărat... nu mai învață buiestru... 


CANDIDATUL 


Ei, vezi... 


SCENA V 


NOTARUL, CANDIDATUL, ANA, LINA 


Ana cu un sfeşnic cu două lumânări aprinse intră, urmată de Lina 
care aduce într'o tavă mare un purcel aranjat frumos. 


ANA 
Să iertați de aşteptare. către Lina Aici la mijloc. 
Trage la o parte florile... Dincolo... — Să iertaţi... 


Aşa... Poftiţi la masă. Lina iese grăbită. 


CANDIDATUL 


încet către notar, arătând spre Lina 
Mititica > 
NOTARUL 
Slujnică la noi... 
CANDIDATUL 


Bună bucăţică, sapristi... 
C. 852.-- Domnul Notar 3 

ANA 


Poftiţi, dumneavoastră aici... 


NOTARUL 
Vă rog, magnificență. 


CANDIDATUL 


A... dar ştii că-i frumos, sapristi, foarte bine... 
se așează la masă. 


ANA 


Sărăcuţw'... aşa cu nuca'n gură... da’ mic... trei 
săptămâni... Urechiuşa stângă s'a pârjolit de tot... 
Să trec şi vinw depe laviţă... 

CANDIDATUL 


Nu... aşa "n tigaie e admirabil... Vă felicit doamnă... 
Serios... 
NOTARUL 


Borviz, Aneto ! 
ANA 


L-am pus să se răcească în vedriță. Poftiţi.. 
Poate vă place capul 2... 
CANDIDATUL 


Mulţam... Lăsaţi... Da’ dece numai două tacâ- 
muri? Ei, asta nu merge... Ne supărăm așa... Placă 
aici și dumneavoastră... Placă... Nu, nu... 


NOTARUL 


Poftiţi pulpa, magnificență... Salata, unde-i sa- 
lata ? 

ANA 


Mulţumesc, noi avem de lucru pe-afară... Numai 


cu Dumnezeu... Poftim salata. laca pânea. i face 
cruce şi o taie. 


CANDIDATUL 
Nu, doamnă Vălean, îmi pare rău... Dece P... 
NOTARUL 
Repede.. Lasă crucea acum... Lasă crucea... 


ANA 
Dacă așa-i legea... Poftiți.. Poftă bună | iese. 


SCENA VI 


NOTARUL, CANDIDATUL 


CANDIDATUL 
mâncând cu poftă. 


Multam frumos... da, da, legile trebuesc ținute... 
Ştii că am o poftă... 


NOTARUL 
Uit'te, vedeți, legi de astea mă fierb pe mine... 
Legile lor, magnificenţă... 
CANDIDATUL 
De, drăguţule, dura lex, est lex... 
NOTARUL 


Grozav de greu mă potrivesc eu între oamenii 
ăştia... 

CANDIDATUL 


Şoarece de oraș... Sapristi... 


NOTARUL 


Apoi ce credeţi 2... Toată copilăria la Aiud... 
Tata vicenotar la comitat, după mamă înrudit de 
departe cu Varvareșştii din Odorheiu... Pân' am is- 
prăvit cursul de notar, mam fost niciodată la sat... 
Tata mai spunea câteodată de moş”, fost birău 
în Mihalţ... Nu l-am cunoscut... In colegiul refor- 
mat deacolo şase clase... pân'a murit tata... mama 
sa dus mai demult... Și eu, eu nu eram ca ăia 
cu cămaşa scoasă... 


CANDIDATUL 
Băiat de domn, sapristi.. 
NOTARUL 
Umblam şi în familii... 
CANDIDATUL 
Sigur... 
NOTARUL 
Poftiţi.. Mai poftiți, magnificenţă.. La mulți ani 
deputăţia ! 
CANDIDATUL 


Să vedem. Vorba lui Gal cum or fi muştruluiți, 
ai? — Mă rog, la Aiud sunt multe familii de ne- 
meși... Ce s'a ales de vițişpanul Şarkăzi, eram prie- 
teni buni.. 

NOTARUL 
Da. Şarkăzi.. cum nu.. foarte fain om.. a murit.. 
Și Deneş, protopopul reformat.. poate-l știți.. Be- 
lavari dela temniță, inspectorul, am umblat regulat 
la”el în familie când eram ştudent pe-a şasea la 
collegium... Hm.. avea o fată, Irma.. 
CANDIDATUL 
A. na.. na.. bibi.. na? Filia hospitalis.. ha, ha |... 
Sapristi... 
NOTARUL 
Mä rog.. 


CANDIDATUL 


Lasă că le ştiu eu, domnule Vălean.. Dece-am 
rămas holteiu ? Canis mater. Unguroaicile, nene, 
au draci.. 

NOTARUL 


Ha, ha! Da’ încă cum, mă rog! 


CANDIDATUL 


Când le-apucă, domnule, când le-apucă.. ai? ce 
zici? Inchină. 
NOTARUL 


Da, da.. închină. Da. Și Irma asta o nebună.. De- 
câte-ori ieșiam sara pe malul Murăşului.. Mă lua 
așa de braț, repede.. Strângea magnificenţă.. 


CANDIDATUL 


Mie-mi spui, sapristi, mie-mi spui > 

NOTARUL 
Strângea de lăsa urme.. Să ştii că mă mărit cu 
tine.. Și ne înfundam în trestiș.. 
CANDIDATUL 
Sapristi.. 
NOTARUL 


Ea de cincisprezece, eu de optsprezece.. cânta 
din gură.. frumos.. și la clavir... Invăţase la Cluj.. 
Par'c'o aud.. fredonâna: Maros vize folyik cendeșen... 


CANDIDATUL 


Bravos.. Păi dumneata eşti meşter, canis.. El.. 
Bravos.. să trăească.. să trăească!.. da.. Irma.. închină. 


NOTARUL 


Sa dus, magnificență.. Sa dus.. Are patru copii 
cu Darvai dela scaunul orfanal.. Sa măritat, când 
eram diurnist.. Ehei, grea vieața.. 


CANDIDATUL 
Nu dubitez, puiule... 


NOTARUL 
Pân'am ajuns aici. 


CANDIDATUL 
De, până te-ai potrivit.. 
NOTARUL 


Doamne păzeşte.. Ce potrivit? Mă rog să ve- 
deți și să râdeți... Cu socru-mieu o păţanie.. na.. 

potriveala noastră.. Vine odată vorba de-un cla- 
vir.. Ascultaţi ciobanul.. Vorbiam aşa.. Zic eu, nu 
ştiu cum, zic : asta vine frumos din clavir. Da’ el: 
l-am văzut şi eu odată, să-mi fi spus maş fi cre- 
zut.. Gândiam aşa, o fi ca o fluieră, ca o ceteră.. 
când colo, el cât un lădoiu... Și are două părechi de 
măsele.. 


CANDIDATUL 
Colosal.. 


NOTARUL 


Mă rog.. Două părechi de măsele.. Unele negre, 
altele albe.. Și spunea un neamț la târg, zice : «Dacă 
vrei să cânte îl calci pe picioare şi-l atingi la mă- 
sele. alea albe de joc, alea negre de jale.. aşa.. 
așa vorbeşte.. potrivește-le..» 


CANDIDATUL 


Ei, asta-mi place... Asta-i colosală.. îl atingi la 
măsele.. ha.. ha.. sapristi.. am so spun în minis- 
ter... râde Geza șefi... râde colosal... 


NOTARUL 


Da magnificienţă.. aşa. ce să mai zic? laca 
nevasta, mă rog.. cât am muncit eu aci.. până 
s'a îmbrăcat nemțeşte.. Ținea la ce-apucase de- 
la mă-sa.. răposata..— cum o fi fost, că n'am cu- 
noscut-o.. Nu läsa.. aşa morțiş.. laca, vedeți, icoana 
acolo în colț. Sfântw Niculaie. Arde candela? 
Arde.. Prostii băbești.. Da' nmo pot scoate din 
casă.. Ține una: apără casa.. Prostii.. 

CANDIDATUL 


Da’ le ştiu, frate.. Și la noi pe Someș.. intră Ana 


SCENA VII 


NOTARUL, CANDIDATUL, ANA. 
ANA 
Nu ştiu, dacă se poate... 


CANDIDATUL 
Poftiţi... Pottiţi. 
NOTARUL 
Ce-i ? 
ANA 


Asta... Mitruţ.. A venit.. E cu noi în căsuţă. l-am 
spus s'aştepte. Zice că-i grabă. Ştii vorba lui: să 
vie la raport.. 

NOTARUL 


Pristavul care a umblat prin sat. 


CANDIDATUL 
Da, da.. Să vie. 
NOTARUL 
Zii să vie. 
ANA 
Să-i zic. iese 
NOTARUL. 


Mare hoț ăsta.. Trebuie luat de sus.. 

CANDIDATUL 


trece la biroul notarului, se aşează în fotoliu şi ia o carte 


Lasă pe mine.. Sapristi.. Eu mă trag la o parte... 
Ciocăneşte-l dumneata. întră Mitruţ 


SCENA VIII 
NOTARUL, CANDIDATUL, MITRUȚ. 

MITRUȚ 
Bună sara, bună sara.. 

NOTARUL 
Ei? 

MITRUȚ 
Aşa-aşa. 

NOTARUL 
Repede. 

MITRUȚ 


Cum să zic, nici prea-prea, nici foarte-foarte.. 
Vorba ăluia.. 


NOTARUL 
Ce vorba ăluia, vorba ăluia? Spune : ce-ai is- 
prăvit ? Ce zic? Nu vorba ăluia... 
MITRUŢ 


Ce să zică, domnule? Par'că s'au tresărit de 
tot.. Mai demult, tot mai puteai spune două vorbe 
la crâșma lut Caiafa... Acuma, pace bună. 


NOTARUL 


No lungi, înţelegi ! Spune, să ne facem soco- 

teala... Nu vezi, mă? 7eremtete... magnificența sa 
aici | Ai vorbit cu Hopârtean? 
MITRUŢ 
Bună sara la măria sa.. mam văzut... Să iertați.. 


CANDIDATUL 
Să trăești, frate ! Spune înainte. 


MITRUȚ 
Am vorbit ca Hopârtean... tocmai la cruce, ia 
Şipotul Sasului.. Să vedeți.. 
NOTARUL 


Dă-i odată. 
MITRUȚ 
Mă duceam aşa de capu’ meu.. Colo, pela 
plopii Mărgineanului, aleg niște vorbe aruncate 
de departe.. ca de adunare de oameni.. 


CANDIDATUL 
Eh.. Ce- ? 
NOTARUL 
Spune ! 
MITRUȚ 


O iau mai repede să văz ce-i... mă rog fru- 
mos.. la larmălaie.. strigau și nu-și dau rând. 
Aleg așa vorbe rupte: «Nu ne dăm cu Ungurii... 
Florian să trăească»... 


CANDIDATUL 


Florian.. bine.. 

NOTARUL 


Mai repede.. 
MITRUȚ 


M'apropiu.. Ei chiote.. 


NOTARUL 
Spune, mă, ce vrei.. 


MITRUȚ 

Adică minunea dracului.. Hopârtean.. li făcuse 
roată vreo doisprezece inși. Ștefănuţă al lui Po- 
top și ficioru-so.. ăștia mai viteji. Toţi cu frunză 
verde în pălărie... Cât îi lua gura: «Du-te la hon- 
vezi strajameșter, la ciubărw varmeghiei...» El roșu, 
cu pieptarw desfăcut. Ştii, atnci îl făcuse scăpat. 
Acuma ce zici dumneata... Şi Negu al rotarului 
cu căciula pe-o ureche: «Du-te, mă, de-i spune 
notarășului multă sănătate dela Oprea din Spini». 


NOTARUL 
Bestia.. Zi "nainte. 


MITRUȚ 


Și pe mine m'au sucit de vreo două ori.. Aşa 
să mă bage la spaime.. că-mi fac apa.. 


NOTARUL 
Și tu, siabule, coada colac, ha? 


MITRUȚ 


Vai de mine, domnule notar... Se poate? Siujba 
mea? Nu, nu... l-am luat cu vorbe, așa și aşa.. 

Oameni buni, dacă vreți păşunea dintre piscuri.. 
dacă vreţi să se sloboadă dările, mă, să se deie 
drumul în pădurea grofului... Aşa... 


CANDIDATUL 
Aha... sapristi... fain corteș... bine vorbeşte... 
NOTARUL 
Nagy kutya kerem... 
MITRUȚ 


Cam ştiu eu cum umblă vorbele, mă rog de 
iertare.. Da? nu prea prinde, măria ta. 


NOTARUL 
Cum, nu prinde? 


CANDIDATUL 
Cum asta ? 


MITRUȚ 


Uit'te așa : nu mai prinde... Zău ! Oameni proști... 
Zice că tot aşa-i îmbată.. că s'au săturat, că acum 
a bătut ceasu'?.. tot atâta, ce-o fi, o fi. măcar 
să-i potopească cu reghimentul, să vie sângele lor 
deasupra acum odată... O vieață are omv’... 

NOTARUL 


li moaie Şandor. 


CANDIDATUL 
Spune, frate.. 

MITRUȚ 


Zice că aşa-i în toate părţile, domnule. Vol- 
bură mare.. Veniau aseară doi inși dela moara 
din Boian.. Spun că groful nu îndrăzneşte să 
treacă prin sat, că i-au tăiat hamurile la podul 
din Gura văii și l-au bătut muierile cu ouă clo- 
cite... 

CANDIDATUL 


Mă rog, nu umblă aşa aghitatori? 


MITRUȚ 
Cum adică ? Jandari ? Ba umblă tot câte patru | 


NOTARUL 
Nu aşa, mă ! Nu pricepi. Ce jandarmi? Ştudenți, 
înţelegi... 
MITRUŢ 
Ştie-i Maica Precistă. Nu s'aude. Spune loana, 
legiuită-mea, că zice că s'ar fi arătat trei inși în 
deal la curmătură, așa cătră sară... la niște fomei 
în clacă sar fi arătat... erau îmbrăcaţi rumânește 
şi cu sapa în spate, da aveau mânile de domn 
ca spuma laptelui, se vedea cât de colo... Şi-ar 
fi zis că-i trimete Dumnezeu cu vorbă de sus să 
nu-și lepede oamenii legea, că vine Antihârţ.. 
Ce-o fi și asta... 


CANDIDATUL 
Da, aghitatori, sapristi, aghitatori, aia vreau eu t.. 
MITRUȚ 


De ăia nu saude, măria ta. 

NOTARUL 
Păi cum s'a pornit așa deodată, ha? 


MITRUŢ 


Mai anţerț, când a ars satul jumătate la Mi- 
halt. Din care amnar a căzut scânteia? lacașa 
prinde : nici nu ştii şi-o vezi volbură mare... Aşa-i 
lumea asta, cum se zice: poporw... 

CANDIDATUL 


Să se facă cucuruzuw', canis mater... 


NOTARUL 
Ce popor, mă ? Şi-a băgat coada popa, înţelegi... 
A căzut candidatul lor acum trei ani, când cu 
domnw Iloşvai, acum nu se lasă... 
CANDIDATUL 
Eo ipso, 


NOTARUL 
Nu spun și de temniți şi de domnii noştri, ha? 
De alea nu spun? 
MITRUȚ 


Cum să nu, rogu-te ? Zice Oarță, ăsta, Ilie fonfu... 
ieri la Caiafa’n prag, zice : «Ăia-s domni de Rumân, 
mă, cari stau în temniță să ne aducă direptatea, 
— cum spune la gazetă, mă...» 


CANDIDATUL 
La gazetă, da... Sapristi, la gazetă... 

MITRUŢ 


Cum spune la gazetă, mă... Zic: «Ce direptate, 
mă Cirmoiag, că direptatea-i la împăratw'..» Da el: 
«Acolo să se ducă, mă, să-i spuie vorbă oarzănă, 
că el săracw nu ştie, mă, că-i bătrân şi bea ca- 
feia acolo la casa lui.. Și-l poartă cu minciuna mă...» 


NOTARUL 
Vedeţi, magnificenţă, le sucește capu’... 
CANDIDATUL 
Pardon... Păi bine, mă, cum îţi zice? 
MITRUŢ 
Mitruţ, măria ta, Mitruţ pristavw... 


CANDIDATUL 


Bine, mă Mitruţ, eu nu mi-s domn de Rumân? 
ha? 


MITRUŢ 
Ei ca proştii, măria ta... 
CANDIDATUL 
Spune noa... 


NOTARUL 
Vorbeşte când poruncește margnificenţa... 


MITRUȚ 


Păcatele lor, săru'mâna, oameni proşti.. dum- 
neavoastră... 

CANDIDATUL 
Spune, na, sapristi.. Spune iute... Scurt. 
MITRUŢ 


Păi... să iertați... zic că ești Ungur... acuma 
vedeți, ei ca omv ?... 


“NOTARUL 
Da’ nu vorbește ca noi magnificenţa ? 
CANDIDATUL 
Pardon, pardon, mă rog frumos. Spune! 
MITRUŢ 


Vorbeşte, vorbește ; da’ alta răspunde... acuma 
eu spun ce zic ei: că cine plăteşte, ala porun- 
cește... Și dacă d-ta te-ai dat cu Ungurii, nu mai 
ești rumân sărac... 


NOTARUL 
Idiot, taci... 
CANDIDATUL 
Mă rog... 
MITRUŢ 


Că zice că d-ta ai vândut pădurile depe valea 
Someșului... Şi dacă vin oamenii acolo la Peşta 
îi iei cu r/cîai şi că mai tare mușcă... Ooameni 


proşti... 
NOTARUL 
ldiot... Ţine-ţi gura... Spune ai umblat prin sat... 

CANDIDATUL 
Aia-s bolânzi, mă... Zi așa: bolânzi... 


MITRUȚ 


Așa, aşa. nebuni... către uotar: Umblat cu Hopâr- 


tean... 
NOTARUL 


Câte voturi? Repede ! 
MITRUȚ 


Am adunat unsprezece, cu mine doisprezece. 
Hopârtean... 


CANDIDATUL 
Cum? Sapristi, fain lucru... 


MITRUȚ 
Treisprezece.. 
CANDIDATUL 
Fain-frumos |. 
NOTARUL 


Şi zi treisprezece dintr'o sută douăzeci Í... lasă, 
că vă învăţ eu.. 


MITRUȚ 
Domnule, eu slujba mea... 

NOTARUL 
Taci | 

MITRUȚ 


Dacă nu vreau, domnule.. că nu-și lasă legea, 

să-i ajungă blăstămul, să nu le putrezească oasele 
în copârşeu.. Nu și nul 
CANDIDATUL 


Colosal.. Spune, sapristi, spune că-mi place... 


NOTARUL 
Prostii, magnificență.. 


CANDIDATUL 


Nu, nu.. lasă. Lasă să spuie.. Rustica natura, 
servat sua iura.. 


MITRUȚ 


Şi muierile, mă rog.. a.. greu de tot!.. Sa repezit 
a lui Toader Stanciu la mine: «leşi afară piază- 
rea, că în rândul trecut tot din pricina ta ne-am 
dat cu Ungurii şi ne-a murit bow de dălac.. şi 
ne-a spintecat ursu’ trei noateni în Purcăreți...» 
Eu : «Nu te burzului, tu muiere: asta-i slujba mea...» 
Şi aşa.. Asta-i ca la patruzeci şi opt, domnule, răs- 
miriţă mare.. 


CANDIDATUL 


Bine.. Om vedea noi mâne.. Când vin din toate 
părțile. Şi voturi vin şi cătane vin... Sapristi.. şi 
reghiment vine.. 


MITRUȚ 
Aş crede cu supunere.. 

NOTARUL 
Taci ! Ascultă | 

MITRUȚ 


Poftim, 
NOTARUL 


La socru-meu ai fost! 


CANDIDATUL 
A.. S'auzim,. 
MITRUȚ 
Fost, Să vedeți.. 
NOTARUL 
Scurt ! Ce zice! 
MITRUȚ 


Așa cătră vecernie asară,.,. Sta pe podmol... Ştiţi 
cu ciaslovul, ochelarii întorși pe el. ce gândia, 
ce nu gândia.. împătura o năframă... «Bună sara, 
bade Niculaie.. — Bună să-ţi fie inima, Mitruţ, 
auz că umbli din casă în casă după voturi, ai ?..» 
Aşa m'a luat... Zic: «Să iertaţi.„„» Zice: «La mine 
să nu-ţi mai răceşti gura...» 

NOTARUL 

Aşa. 
MITRUȚ 

Aşa. Zic: «Să iertaţi, viu dela domnw” notar...» 
NOTARUL 

l-ai spus, care va să zică? 


CANDIDATUL 
Eh? 

MITRUȚ 
Spus. 
NOTARUL 
EI? 
MITRUȚ 


Mă rog.. Și-a aşezat năframa alăturea, ochelarii 
pe nas... «Domnw notar, ginere-meu ?» m'a între- 
bat. «Dumnealui», răspund eu... «Bine, bine»... Atât 
a mai zis, şi-a început să cetească o ectenie... 


CANDIDATUL 
Cum? Ce? 
MITRUŢ 
O ectenie.. ştiţi, dela docsologia mare.. 
CANDIDATUL 
Rustica natura, sapristi... 
NOTARUL 


lți dau eu ciaslov.. 


MITRUŢ 
Acum, eu slujba mea.. 

NOTARUL 
leşi afară... 

MITRUȚ 


Sărw mâna, măria sa.. Sărw mâna frumos.. 


CANDIDATUL 
Lasă, frate... Cine râde la urmă... Sapristi... 

MITRUȚ 
Așa, aşa.. Drept asta.. 


NOTARUL 


Stai ! Ascultă aici. Să pleci acum în minutu 
ăsta și să te duci la socru.. Ințelegi.. Să-i spui 
că-i trimit vorbă.. și-l poftesc să vie repede la 
mine.. 


? 


MITRUŢ 
Am înțeles. Să vie negreşit acuma... Poate-l 
mai muiaţi d-stră... 
NOTARUL 
Eşi... Şi-auzi, mă, la noapte învârteşte-te, mă 'n- 
țelegi... 
MITRUȚ 
Vai de mine... Slujba mea, domnule... Sara bună... 
Sara bună... Iese. 


SCENA IX 


NOTARUL, CANDIDATUL 


NOTARUL 


Nagy kutya kerem... 
CANDIDATUL 


Nu-i cunosc eu? Sapristi.. 


NOTARUL 
Ei, vedeţi, magnificenţă... vedeţi ciobanul... Socru... 

CANDIDATUL 
De, puiule... 
NOTARUL 
A, da-l ciocănesc... De doi ani n'a fost aici... 
Trecem acum pe la Hopârtean. Şi-apoi mă întorc 
eu să-l iau în coarne... 
CANDIDATUL 


Cine ştie... Cine ştie? Rustica natura... 


NOTARUL 


Lăsaţi pe mine, magnificenţă... Aneto | Anico l.. 
se gătesc de plecare, 


SCENA X 


NOTARUL, CANDIDATIJL, ANA 


ANA 


intră grăbită 
Dece vă grăbiţi? A, mai poftiți... Zău așa... Toc- 
mai făceam clătitele... 
CANDIDATUL 
Multam frumos... doamnă... mi se pare com 
mânca noi mâne plăcinte... ha, ha... 
NOTARUL 
Avem treabă... 
ANA 


Domnul nu poftește la noi peste noapte? Am 
făcut... 

NOTARUL 


Magnificența sa doarme la Winkler, la curte... 


CANDIDATUL 
V'am conturbat destul, doamnă... 


| ANA 
Ba deloc.. Nu ne-aţi tulburat deloc... Poftiţi... 
NOTARUL 
Are să vie tatto pe-aici.. Spune-i s'aștepte,.. 
ANA 
Cum? Vine tata? 


NOTARUL 


Da. Spune-i s'aștepte,.. 


CANDIDATUL 
Noapte bună, doamnă Vălean... Mă recomând,.. 


ANA 


Noapte bună, domnule... 


CANDIDATUL 


Aşa seara, pe-aici, sapristi.. nici-o primejdie ?.., 
ies amândoi. 

SCENA XI 


ANA, LINA 


ANA 
orândiiud pe masă 


Lino! Lino! Lina crapă ușa şi bagă capul. Hai tu, proasto | 
Hai că s'au dus! 


LINA 
Au ieşit... Nu ştiu cum ; parcă mi-e frică... 


ANA 
Dece? 


LINA 


Ştiu eu? Cu cratița aia'n cap, parcă-i ucigă-l 
toaca? 


ANA 
Ce cratiţă ? 


LINA 
Tutoiw ăla din cap... N'ai văzul d-ta? 


ANA 


Ala-i ţilindru tu... Aşa poartă domnii ăi mari... 


LINA 


Țilimindru... Gol dracu” cu cârnățarwn cap... Aşa 
zice că-i domn mare.. Vine din Peşta dela ţara un- 
gurească,.. Vorbia lumea... Să vezi ce-i pe uliţă... 
Jandari tot cu părechea... 


ANA 
Dece ? 

LINA 
Ca să silească oamenii... Ştii, să-l facă dipotat... 
da' nu-l vrea nime... Zice că ăsta-i Ungur... 
ANA 
Ştie-l păcatele., da’ vorbește ca noi... 


LINA 


Spunea Stanca lui Potop, la fântână... că zice 
că ar fi ficior de pripas dintrun sat depe-aci 'n- 
colo... Ştii, nu-i chiar curat... 

ANA 
Cum nu-i curat? 
LINA 
Nu-i în toată legea... L-a făcut mă-sa eu jidovw... 
ANA 
Auzi, auzi |... 
LINĂ 

Zău |. Şi nu-l vrea nicidecum. Pe domnw lo- 
niţă îl ştie toți... E-hei... domnu” loniţă... mâne, Du- 
minecă-'s trei săptămâni... juca în horă în Căr- 
peniş... 

ANA 

Hai, tu fată... Să isprăvim... 


LINA 


Are și scrisoare dela Bucureşti... Vine cu pecețţi 
deacolo... Îl vrea și boierii pe domnu loniţă... 
Spune la gazetă, zău |... 

ANA 
Repede, tu fată, că dă domnu” peste noi... 
LINA 


Ziceai că la Winkler, spunea äl cu tutoiu'. mai 
este... da de domnu’ ştii... ce zic?.. 


ANA 
Cine ? 

LINA 
Toţi, așa... Satu... 

ANA 
Ce 

LINA 


Zic... Eu spui să ştii... Zic că dumnealui tot cu 
Ungurii... Și badea Niculaie s'a dat cu oamenii... 
ANA 

Vorbești şi tu fleacuri... 


LINA 
Cum fleacuri ? Păi ştie toţi... dumneata nu-l vrei 
pe domnw' loniţă? 
ANA 


Taci tu, proasto... 
LINA 


Dumneata ţii cu Blezu? Să-l auzi pe Niţu popii 
cum cântă: «Blezu, Blezu, huhurezu'>... Ce mai 
nume şi ăla Blezu... Dumneata nu-l vrei pe domnu” 
Ioniţă 

ANA 


Taci tu! Il ştiu doar... Acum zece ani, când tre- 
cea tat'so cu căruțw pe aici, de-l ducea la Blaj, 
trăgea la noi... Parcă-l văz... Băiat de vreo nouă- 
sprezece ani... Oacheș... avea la ceas așa ca un 
fluieraș de argint... Frumos băiat... 


LINA 


Atunci dece nu-l vrei? 


ANA 
Cum să nu-l vreau, tu? Da’ ce-i vorba mea? 
Doar tu ştii că dumnealui poruncește... 
LINA 


Porunceşte, poruncește... S'o mai lase și dum- 
nealui cu porunca... știi mai domol... Asta acum, 
odată, vine din politică... văz eu... da’ totdeauna... 
In toată bună vremea... Tot cu porunca... Că de 
când v'aţi luat de trei ani și stau aici în casă... 
E-hei... Parcă eu nu văz... 


ANA 


Ce vezi tu? 


LINA 


Văd eu.. Bine văd.. Dumneata nu plângi de- 


stul ? — Așa vieaţă... 
ANA 


Lino ! 
LINA 


Şi badea Niculaie de doi ani nu dă pe-aici... 

ANA 


Lino! 
LINA 


Parcă eu nu știu. Toţi vorbesc.. 


ANA 
Toţi vorbesc... Taci, tu fată... — Ce vorbesc? 


LINA 
Ce-i pe-aici.. 

ANA 
Ce? 

LINA 


E.. lasă.. Parcă dacă stai închisă'n casă, lumea-i 
surdă... lumea-i oarbă... Vede, leliță Anico... vede... 
tot cu ochii roșii... se cunoaşte.. N'ai ce-i face. 
Odată duci mâneca la ei. Tot așa singură ca'n 
peşteră.. Barem de-ar fi un copil la casă... Să- 
raca lelea Saveta... — Prostii... prostii.. toate-s 
prostii.. parastas prostii, luminä’n progadie prostii... 
numa” dumnealui... cum mai rabdă Maica Pre- 
cista |... 

ANA 


E.. vieața.. vieața, tu fată häi... haide... lasă... 


LINA 
Și-apoi vorba ceea, a Ilincii, atunci.. Lasă-l pe 
dumnealui, poamă bună, mă rog, lasă-l... 
ANA 
Ce vorbă? 

LINA 


Colo la Oprea din Spini, în capu’ satului... O- 
tilia |... madama... cum adică ? Lumea doar... 


ANA 


Acum sa isprăvit.. Minciuni nu-mi trebuie... 
Nici o vorbă.. la tacâmurile și pleacă. ai înțeles ? 
leşi afară |... 

LINA 


Păi, la fântână... 
ANA 


leşi | Lina iese. Ana rămâne singură, câteva clipe dusă pe gân- 

duri. De departe se aude un cântec de lăutari şi un glas Cam ră- 
guşit. Trece pe uliţă, tot mai aproape. Se desiuşeşte cântecul: 

Doi mă leagă, trei mă 'ntreabă 

De doi cai şi-o iapă neagră... 

lapă neagră de furat, 

Câinii să te fi mâncat, 

Când ţi-am pus căpăstrwn cap, 

Că'n temniță mai băgat... 


Ana tresare. Fuge la fereastră. Cântecul nu se mai aude, Lina 
reintră, 


LINA 
Auzi.. auzi, leliţă. 

ANA 
Săracw |... 

LINA 
Așa-i legea lui acuma. 

ANA 


Vai de steaua lui.. 

LINA 
De nu muria Oana, bătrâna. I] mai trăgea ea 
dela crâșma Venţeloaii.. Acolo începuse el. Cum 
îl spovedia sub strașină, dimineața când scotea 
ciurda : «Hai acasă, Toderaş l...» 
ANA 
Oana... Sa dus şi Oana... 


LINA 


El acum s'a mutat la Caiafa. Din Păresimi una 
ine. Cu trei țigani pe cuptor. Inc'o lele, Barbă- 
putredă, că te raz. Jidovw' ce să facă? Că dacă 
nu, sparge tot și plăteşte... Peste vreo trei săp- 
tămâni... la Sânziene zice că se duce... 


ANA 
Unde 
LINA 


La America... Vorba ceea: «Cine-a scornit jalele, 
Mislăr cu vapoarele...» 


ANA 


Săracu' Toderaș.. 


LINA 


Ştii... trei ani şi jumătate, de când l-au dus la 
tunari, în cetatea Bălgradului... De nu-l ducea... 


ANA 


Cum ţi-e scris., 

LINA 
Cum ţi-e scris. 
ANA 


Aşa ajungi, crede-mă.. Iți spui eu ţie ca la o 
verişoară'n lege.. Stau câteodată sara singură, 
colo pe laviţă.. aşa.. 


LINA 


De jele, dragă, de jele., pe uşa deschisă se aude tușind 
cineva 


ANA 

Vai de mine auzi... dnmnealui... 
LINA 

Vai de mine l... intră Niculaie Borza 
ANA 

A, tata... uitte tata... 


LINA 
Badea Niculaie... 


Bună sara, tată... 


SCENA XII 


ANA, LINA, NICULAIE BORZA, 
BORZA 


Bună vă fie inima, fetelor... Iiarnice, harnice ? 
Acasă-i ? 

ANA 
Trebuie să vie. Poftim, tată. 


BORZA 


Ma chemat. 
LINA 


Șezi, bade Niculaie... îi întinde un scaun 


ANA 


ezi, tată. 
şezi, BORZA 


Nn maş fi mişcat deacasă... Sânt ostenit. Pri- 
mävara dor încheieturile, 


LINA 


N'ai mai fost pe la noi.. 


BORZA 
Pe la voi. 

LINA 
Pe la cănțilerie, 

BORZA 


Ce să fiu, tu fată. Tot omw cu cocioaba lui, 
Aşa-i rânduiala... — Ce vrea cu mine? Mi-a tri- 
mes vorbă cu Mitruţ să viu... 

ANA 


Spunea.. Nu ştiu. Poftim un păhar de vinars. 
toarnă 


BORZA 
Sufletu-i slobod.. 

ANA 
Vii deacasă ! 


BORZA 


Nu. Am fost dus.. Acum am nimerit. Cum 
zic : sufletu-i slobod.. Nimeni nu poate pune stă- 


pânire.. 
ANA 


Unde-ai fost? 


BORZA 
A murit Stoia căpraru? Am fost să-l văd. 


LINA 
Stoia ? 
ANA 
A murit ? 
BORZA 
Murit. 
ANA 
Beteşug ? 
BORZA 


Nici un beteșug. Bătrânețele... Optzeci şi doi de 
ani.. se aşează 


LINA 


Săracw' |,.. 
BORZA 
Lasă, fată... Nici o supărare... Și-a făcut rostul... 
Plinirea vremii.— cum spune la carte. | s'a stins 


jarul din pipă... Și a închis ochii... gata |... bea. Ana îi 
toarnă din nou 

ANA 


Suflet uşor la Dumnezeu.. 
LINA 
Om glumet... păcat, zău... 
BORZA 


Ce păcat? Om sărac, tu copilă, om necăjit.. 
E-hei, draga badei.. bea Moartea pe seama omului 
sărac, nu vine cu coasa.. ll ia cu moale. ll oblo- 
jește ?n ţol. Culcă-te bine și tu odată om de o- 
menie... Pune capul pe perină de mătase... Aşa-l ia.. 


ANA 
Glumești și dumneata.. 
LINA 


Bade Niculaie.. 
BORZA 
Ba nu. ll aud ca acum pe Stoia: «Sântem să- 
raci, Niculaie, noi mâncăm de cap trei ferdele de 
pământ pe an.. Ştii aşa ne vine ’n tărâță. N'avem 
sâtă deasă la casă. La mine își aprinde sărăcia 
pipa, când apucă în sat...» Ș'avea două medălii dela 
împăratu!... Vorba lui: «Am doi bani dela împăratu”, 
da’ banii ăștia nu umblă...» 


LINA 
Dece avea medălii ? 
ANA 


Din cătane.. 

BORZA 


Din cătane.. Doisprezece ani la Italia pe vremea 
verbuncului.. 


ANA 
Tată... 
BORZA 
Ce-i ? 
ANA 


Știi când s'a întors el. O spuneai dumneata.. 
cum vine?.. 
BORZA 


Poveste veche, draga tatii.. A trecut vremea po- 
veştilor.. Nevastă bătrână.. doamnă. 


ANA 


E.. trențele astea., 
LINA 


Spune, bade Niculaie, uit'te, mă rog eu... 


BORZA 
Mă copii, mă.. 
ANA 
Tată.. 
BORZA 


Mă copii, mă, cum mă topesc eu.. mă I.. bea. 


ANA 


Lasă, tată... 
LINA 


Lasă, bade... 

BORZA 


Nu calc aici de doi ani şi când colo.. dau peste 
voi şi încep la poveşti... Ar trebui altfel... altfel... 
da ştie Dumnezeu, când vă văd aşa două fete cu- 
rate, parcă se pune înaintea mea un păienjeniş 
şi nu mai ştiu ce-i dincolo de el.. 


ANA 
Sângele apă nu se face... 


LINA 
Tot o rădăcină, bade Niculaie... 


BORZA 


Pe semne fiindcă nu mai am pe nime.. Spiţa 
depe urmă din neamul Borzeştilor.. Mă plimb 
aşa printre zidurile mele acolo în Gruiu... Naţi mai 
fost pela mine... prin hambarele goale... s'a cui- 
bărit şorecăria... cântă greeruşii în cămară ; cum 
calc aşa poc-poc, troznește podina, câte-o grindă 
scârț... țuşti sare-o nevăstuică... 


ANA 
Vai, tată.. 


BORZA 


Și-atunci iau ciaslovul... Miluește-mă, Dumne- 
zeule după mare mila Ta... până se întunecă.. Stau 
așa la vatră.. par'că-i simt pe toţi dinainte vreme... 
pe tata.. pe moş... pe Costache Borza spânzurat 
de Unguri la patruzeci şi opt în Coasta Furcilor... 
bea. Eh... 

ANA 


Prea ești singur, tată.. 


LINA 
Jelea, dragă, jelea. 


BORZA 


Nu-i nimic, copii. Sabate gândul tulbure câte- 
odată peste mintea omului şi vâjăie așa întunecat, 
ştii ca huhurezul peste biserica din deal, da” trece.. 
Numai bătrâneţele nu trec.. Haideţi încoace, la 
moşiw.. na... la moșw... așa... ce... unde-s furcile 2... 


LINA 
Aduc eu din căsuţă. iese și revine cu două furci. 
ANA 
Aşa-i, că spui?.. 
BORZA 


Bine... mai aproape... Voi toarceţi, eu spui... Eu-s 


Stoia căpraru, voi fete în şezătoare.. Aşa.. Ana și 
Lina se așează pe scăunele şi torc. Borza pe laviţă începe povestea. 


LINA 
Un tăciune şi-un cărbune... 


BORZA 


Se făcea că eram căprar la a şasălea compa- 
nie în Mailand, după bătaia dela Solferino.. Şi era 
o jale mare, că ne bătuse Teleanu de ieşise cân- 
tecul : 

«La Solferino devale, 
Merge-un ghinărar călare 

Și strigă în gura mare: 
Impărate, împărate, 

Pune pace, nu te bate, 

Că-ţi pierzi cătanele toate...» 


LINA 


«Impărate, împărate, pune pace, nu te bate... 


BORZA 


Şi așa sa pus pace la Vilafranca.. şi sa făcut 
ablazăn, că adică plecăm acasă... Acolo este o 
biserică mare la Mailand.. are povestea ei. O sută 
de ani a ținut ridicarea zidurilor... ştii se tot sur- 
pa... pân' a făcut meșşterw târg cu dracw,.. Și la 
prostit pe dracu”, că zicea că face crâșmă, nu bi- 
serică.. Mamonw l-a ajutat, vezi, ca să încurce lu- 
mea.. când la urmă, ce să vezi? Se pomenește 
cu crucea în vârf turnului.. Dracu”. atunci a să- 
rit, mă vere, și când i-a pus mâna în ceafă l-a 
despoiat de piele, l-a încremenit așa în piatră și 
s'o dus, ştii de cruce... Așa stă până ’n ziua de 
astăzi acolo meșteri... 


LINA 


Săracw?... 
ANA 


îşi face cruce, 
Ducă-se pe pustii... 
BORZA 


bea. 


Și ne-am dus acolo în slujbă papistăşească și 

ne-am rugat rugăciune cu temeiu.. aşa am plecat.. 
Du-te azi, du-te mâne prințara Teleanului cu com- 
pania.. eram holtei bătrâni,— câte zece-doisprezece 
ani zupaşi... şi mergem aşa, mă copii... Ajungem. 
la o casă mare... aici am făcut popas... Zice stra- 
jameșterw Proţavuţa, o greblă de om din țara 
moravețului, zice : «Să curăţiți țipicii, sacrament la 
mare loc am ajuns.. aici e Vilafranca, aici s'a pus 
pace..» Şi ne bagă, mă frate, într'o casă câto bi- 
serică, cu chipuri pe păreţi şi cu fereşticât ușa... 
Și goală casa... Numa’ colo ’n fund, o masă și două 
scaune... Zice unu’, Toader Mânzatu depe ţara Ol- 
tului : «Ştii ce? — Ce? — Vezi colții” mesei, Stoio, 
la stânga dat la vale? Asta-i masa la care s'a 
pus pace... Aici şedea craiul Teleanului și în faţă 
al nostru, împăratu”... Da” craiul Teleanului decolo : 
In luptă dreaptă ne-am bătut... — Bătut, bătut, 
da' cătane mai am... — Punem pace, nu punem? 
Da’ împăratu' zice : Să mă mai socotesc...» Și sta 
şi se gândia, mă vere, mă, şi-l durea inima de 
cătane. pe uşa deschisă a intrat notarul. Se opreşte în prag ne- 
băgat în seamă. Şi-atâta s'a gândit, de s'a lăsat col- 
tul mesei la vale, unde apăsa cu cotu', împăratu... 


SCENA XIII 


ANA, LINA, BORZA, NOTARUL. 
NOTARUL 


Na, frumoasă companie... Șezătoare, na? Ca la 
Vilenţu ?n Gruiu... tresar toți. 

BORZA 


A, bună sara... Le spuneam la copii... Să treacă 
vremea... 


ANA 
De săracw Stoia. 
LINA 
A murit. 
NOTARUL 


Ei şi daca murit, ce-ţi pasă ţie? Bine-a făcut... 
Aşa se lasă masa? Vrei să te scriu pe păreţi? 
Lina adună depe masă şi iese. leşi afară | 


BORZA 


O întâmplare așa... poveste de-a lui Stoia... Să 
treacă vremea... 


NOTARUL 


Avem noi altă poveste... Anei Treci dincolo... Avem 
o vorbă. Nu mai intrați... 


ANA 


Bine. iese. 


SCENA XIV 


NOTARUL, BORZA. 
NOTARUL 


Uit'te, vezi, te-am chemat... 

BORZA 
A fost Mitrut... 
NOTARUL 
Să vorbim limpede... laca ce-i... Eu mă şi gră- 
besc, plec în sat... E vorba de alegerea de mâine... 
BORZA 
Știu, 
NOTARUL 


Ştii... Bine... Vezi, trebuie votul lui domnu” Blezu ; 
domnu” Blezu are să iese deputat în tot chipul... 
Şi nu sar cădea să nu-i dăm votul tocmai noi... 
Ce zici? 


BORZA 
Eu nu pot. 
NOTARUL 
Cum nu poți? 
BORZA 


Nu pot. Am făgăduit lui Florian, lui tat'so... 
suntem prieteni vechi... 
NOTARUL 
Nu-i nimic, are să te ierte, înțelege el, nu se 
poate... Domnu Blezu iese deputat... 
BORZA 


Dac am făgăduit... 
NOTARUL 
Eh, făgăduit, făgăduit.. O lasă el mai domol... 

BORZA 


Noi ne ţinem de cuvânt... 


NOTARUL 
Care : noi? 
BORZA 
Noi ăştia, plugarii... 
NOTARUL 
Da noi? Cum adică? Sunt două feluri de oa- 
meni ? 
BORZA 


De... Haine albe, haine negre... 


NOTARUL 


Tot cum te-am ştiut... Greu la vorbă, închis la 
inimă... Om închis... 


BORZA 


Omul nu se mai schimbă... Cum ne-a lăsat Tatăl 
ceresc... 


NOTARUL 


Lasă-l pe Tatăl ceresc... Totdeauna cu scriptura 
şi cu ciasloviw... Acolo toată buba are leac... Nu 
mai umblă cărţile alea acum... Sau pus jos... da, 
da... Vezi, sunt acum altele nouă, cu table roșii și 
verzi, cu paragrafi... Legi : pentru dare, pentru pă- 
duri, pentru beteșugw vitelor... Nu-i mai pasă la 
nime de vieața sfântului Cucuzel... Auzi, socrule,. 
Te încrețești, când îţi zic socrule... Dece? Ai? Nu 
te întuneca... De doi ani mai mai pus piciorw aici... 

de când cu cearta aia... Da, din pipă ni s'a tras... 
laca poftim... la-ți... îl îmbie cu ţigări. Borza nu primeşte. 
BORZA 
Mulţumim. 
NOTARUL 


Nu primeşti... Bine. Ce supărare mare. N'ai mai 
venit... Doi ani. Acuma treci pragul și tot aşa în- 
cordat... 


BORZA 


Fiecare la casa lui... 


NOTARUL 


Ştii ce, facem pace... Inchidem tot. Dă votul lui 
Blezu... Aşa-i că dai? 


BORZA 
Nu se poate. 

NOTARUL 
Cum asta? 

BORZA 
Ți-am spus. 

NOTARUL 
Dece, omule ? 

BORZA 


Eu îl cunosc pe Florian, om învățat, om de 
omenie, îl știu de când era mic.. Acum o săptă- 
mână m'a întâlnit, i-am dat mâna... Pe celălalt, 
pe... cum îi zice ?.. 

NOTARUL 


Blezu. 
BORZA 
Pe Blezu nu-l știu. Nu l-am mai pomenit... 


NOTARUL 


Vine din minister. 
BORZA 
Deacolo vin toate primejdiile. 


NOTARUL 
Ține cu stăpânirea. 
BORZA 


Stăpânirea nu ține cu noi. 
NOTARUL 
Ei vezi, astea, astea-s prostiile popii Nicoară. 
BORZA 
Nu. Sânt ale mele. Prostiile mele. 


NOTARUL 


Cu de-astea mă scoţi din țâțâni pe mine. V'au 
împuiat urechile... V'au sucit, v'au învârtit.. Ștudenţii, 
advocaţii, protopopii... Trântori cari cred că pot bat- 
jocori legile, ministerw... A, da’? mâne le bate ceasuw', 
Am să pun să-i îmblătească, să le treacă pofta... 
Da. Şi dumneata cu ăştia te sfătuești, te învoeşti; 
de mine te fereșşti, ginerele dumitale... pe la mine nu 
dai cu anii... 

BORZA 


N'avem nici o potriveală... 


NOTARUL 


Și acuma când te chem şi-ţi spun: auzi, omule, 
nu mă lăsa în baltă, eu, notarul din Lunca, tre- 
buie să fiu omul stăpânirii.. acum te laşi greu, 
ciobăneşte : nu putem, nu putem... Ştii, când te 
văd aşa întunecat, pământos... îmi vine să întorc 
capul, să plec, să nu mă mai uit îndărăt.. Când 
vă văd aşa pe toți, pe voi, cu cămaşa scoasă, cu 
pletele năclăite Dumineca, pravoslavnici,—cum zi- 
ceți voi... unsuroşi... cu ochii la icoana Precistei... 
acolo la biserică, în colț de strană... Cantorw şi 
popa... şi sfinţii depe păreți... Mi-e urit de voi... 
Sânteţi închiși în întunerec... Sânteţi proști...proști... 

BORZA 

Mă duc. Sănătate bună! 


NOTARUL 
Nu! Acum nu pleca. 
BORZA 


Eu n'am venit la ceartă, de doi ani... 


NOTARUL 


De doi ani trimiţi numai slujnica cu cărticica.. 
Bani dela lada satului... 


BORZA 


Banii-s ai mei, lada a satului, numai peana-i 
a dumitale, 

NOTARUL 


Numai peana? Da’ eu? Eu ce sunt? Că m'am 
încurcat cu voi? i-am călcat pragul, de dragul 
tău? Ha? Al ei? Bani! Atât poţi da. Altceva n'ai 
avut: moşie... pământ. Atâta. — Acum ţi-am cerut 
odată... 


BORZA 
Lasă-mă ! Plec... 


NOTARUL 
Stai aci. Să-ţi spui încai ! Să mă limpezesc odată. 
BORZA 
Mie nimic. Auzi! Destul ! 
NOTARUL 
Să-ţi spun că mi-e scârbă de voi, de pipa voa- 
stră... Neam de neamul meu... Mi-e scârbă... 
BORZA 
Te-am știut mai mic odată... 


NOTARUL 
Ce? Eu? Eu mic? 


BORZA 


Dumneata... atunci când ai venit erai mic... acum 
crești, te ridici ca cioara 'n par... 


NOTARUL 
Eu mic? Auzi, țărănoiul! Vezi de pleacă... 

BORZA 


Cum, aşa mă iei? Erai mic, da... slugă plecată, 


atunci când ai venit cu cufărw în căruţu' “un 
cal... 
NOTARUL 


Să pleci ! 

BORZA 
Atâta aveai... Și peana după ureche... Așa ve- 

niţi toţi: lăcuste în grâu’ plugarilor... 

NOTARUL 
leşi odată, înţelegi... 

BORZA 
Unde vi-s rădăcinile? Vântul vă ia și vă duce... 


NOTARUL 
leşi din casa mea... auzi I 


BORZA 


Ce? De trei ani, decând stau acolo în bârlogw 
meu din Gruiu. Mă plimb şi tac şi mă dospesc, 
Acum... Acum mă spovedesc... Spuneai de moșie. 
Unde-i moşia? Dela tata... Vândută Jidovilor după 
vorba ta... «Să pui banii la lada satului, socrule, 
dragă tată socrule,.» așa ziceai... 


NOTARUL 
Nu vreau Ss'ascult... Nu vreau. Du-te ! 


BORZA 


Acuma mă usuc fără rădăcini pe lume... Mi-au 

tăiat rădăcinile... Tu... Și mam om în sat... M'am 

depărtat de ei.. Mam domnit, mam muiat... Se 

cotesc muierele când mă văd aşa buhav... Mă dor 

oasele, mi s'au umflat picioarele de trândăvie... 
NOTARUL 


Acum s'a isprăvit... 


BORZA 
Carnea... carnea putrezeşte pe mine... Primă- 
vară —vremea ogorîtului,—şi eu stau așa, scos la 
pensie... ha... Nu suflă bou’ în ograda mea... 
NOTARUL 
Destul... destul, nebune... leşi deaci... 


BORZA 


Mi-ai luat pământul... Lasă-mă... pământu?... tu 
cu învățătura ta, cu cărțile tale, cu table roșii... 
D’ acum s'a rupt lanțul... Ne limpezim, am scă- 
pat... ies la largu... se deschide uşa și bagă capul Ana 


ANA 


Tată, vai de mine, tată | 


NOTARUL 
Afară, sărăcie | Ana se retrage. Notarul închide uşa. 


BORZA 
Așa... Așa... Acum răsuflu... 


NOTARUL 
leşi... 

BORZA 
Mă duc între ei... 
NOTARUL 
Du-te | Repede! Du-te ! 


BORZA 
Mă pun eu, Niculaie Borza, în frunte... [Haideţi 
mă, după mine, să curăţim hotarw de lăcuste... 
NOTARUL 
Afară, ori... 
BORZA 


Stai |! îşi aprinde pipa cu iască cu cremene. les acum. Aşa. 
Da’ ne 'ntâlnim. Și mâne şi altădată... Eu cu pro- 
știi mei; tu cu domnii tăi... domni vântură țară... 
Ştiţi voi ce-i moşia? Neam de neamul vostru n'aţi 
avut atâta pământ cât jar pun eu în pipa asta, 
care-ţi pute ţie, domnule... din ue Domnule... iese. 


NOTARUL 


Canalia... Canalia... 


CORTINA 


C, 852.-- Domnul Notar 5 


ACTUL II. 


Trei ceasuri mai târziu, noaptea la 11 ore. Ograda ţărănească a lui 
Oprea Stetea în capul satului. In fund în colţul drept al scenei, casă 
cu pridvorul spre scenă. Curtea despărțită de stradă cu uluci. Pe 
stradă, la colţul casei un felinar aprins. In depărtare se vede satul şi 
printre plopi biserica din deal. Noapte cu lună pe care lumina feli- 
narului dela poartă o face mai limpede. Din depărtare se aude pe- 
trecerea la cârciuma lui Caiafa și câte unfragment din cântecul a- 
legătorilor : «Ioniță Florian, neam de viţă de Roman»... Pe uliţă trec 
doi jandarmi cu baioneta pe puşcă. După câteva clipe de tăcere se 
desluşesc două umbre cari se apropie de portiţă: Niculaie Borza cu 
un felinar în mână și Toderaş, fecior de sat. Vin pe îuriş și în urmă 
deschid portita cu îngrijire. Conversaţia începe din stradă. Din 
atitudinea lor se vede că vin dela cârciumă. Toderaş a gustat mai mult. 


SCENA | 


BORZA, TODERAȘ. 
TODERAȘ 
Tu-l bagi în casă pe şoacăț, așa-i... Tu-l bagi 
pe ușe şi el te scoate pe fereastră.. Aşa-i şoa- 
cățw. că dacă mare el lege... na: ăștia mau lege, 
ăștia-şi fac cruce 'n barbă.. Vorba ăluia: botezați 
cu lapte acru... 


BORZA 
Mai repede, mă Toderaş, hai odată... 


TODERAȘ 


Zicea... icea Mîia : «Ducă-se el opt cu-a brânzii,. 
De ce s'o iei tu peste apă cu dăsaga la America, 
ca colindreţii... Să lași douăsprezece livezi și fâ- 
națw dela podu Şoleriului...» Da’ io zic: «Foc să le 
arză, Mîio hăi... mam coraje de viaţă, na, n'am co- 
raje so văz cu papistașw',..» 


BORZA 
Uit'te, vezi, taci.. iaca, iaca.. lumină este, hai... 


TODERAŞ 


Acuma dumneata nu crezi, stai numa”, stai.. Să 

fi zis atunci aça.. să fi zis, te scapă și cu doi 
ani strajameșterw la Bălgrad.. ăla mustăciosw,.. 
Witman.. pe optzeci de zloți.. știe el regula.. re- 
gulament... 

BORZA 


Haide mă, Toderaș, mă.. hai... 


TODERAȘ 
Stai o ţâră.. Ș'apoi, vorba, doi ani ce-s? O 
viață, ha? Da' pe alţii-i lasă cu șase săptămâni, 
că sânt de se fac schilavi, ori știi așa bea oțet 
şi se dă marod la companie.. 


BORZA 
Lasă, mă.. lasă... Ce-o fost, o trecut.. Să nu-mi 
faci una nefăcută, mă... om bătrân, să mă porți 
calea mânzului în curtea lui Oprea din Spini... 
acum la miezul nopții.. hai... 


TODERAȘ 


Păi dacă-ți spui eu, bade Niculaie.. Urlă tot 
satu'.. Zăul Dacă azi dai întâiu la crâșma lui Ca- 
iafa... Acolo cine să vie în Gruiu la dumneata, cum 
să zic, la raport.. Trăiți, bade Niculaie, notarășu: 
se ține cu madama lui Oprea din Spini.. Vine cu 
ruşine asta.. he... 

BORZA 


Şi-acum, acum, aici., zici tu? 


TODERAŞ 


Acasă nu-i... parcă ne-am uitat... 


Domnul Notar 71 


BORZA 


Nu-i. 
TODERAŞ 


Aci vine el în toată sara pe vremea asta, la 
ibomnică, ştii în şpațir, ha... 
BORZA 


Mă Toderaş, să nu mi-o faci. Toderaş trece înainte 
şi deschide portiţa 


TODERAȘ 


Haidahai... lasă pe mine, bade.. eu-s cătană îm- 
părătească.. așa... încet portița, na, na.. domol că 
scârțăie.. Nare Oprea său la casă.. Incoace, așa 


vezi... 
BORZA 


li fac apa cânelui.. li fac... 


TODERAȘ 


Domol.. că se bagă'n şifoner. ha.. îl vără, dă-l 
dracului!.. îl vâră Opreană, Otilia... 


BORZA 
Repede, mă băiete.. mă ia cu căldură... 


TODERAȘ 
Stai, stai... 
BORZA 
Ce-i de făcut? Mă duc în casă! 
TODERAŞ 


Vai de minel Cum asta? Stai, bade. stai... 

farfluct... i-am făcut-o papistașului.. vede o scară a- 
târnată pe părete, 


BORZA 


Ce? 
TODERAȘ 


laca scara, vezi, o pui sub fereastă; dumneata 
ţii, eu mă sui. mă uit. l-aci? L-am prins.. Nu-i? 
L-a trecut azi... aşa. aşează scara sub fereastră, Da’ nic 
o vorbă.. Cu socoteală, ştii. că fuge pasărea. na, 
na, pasărea... Era la noi, la reghiment, tambor 
unu’ Luţu, ţigan dela Abrud.. Se ținea cu-o sluj- 
nică la căpitanw'.. Și 'ntr'o sară zice căpitanu'... 

BORZA 


Nu mă seca, mă, hai odată, 
TODERAŞ 
Stai să isprăvesc.. Zice căpitanw... 
BORZA 
Auzi, băiete, nu te juca.. Inţelegi, destul!. 


TODERAȘ 


laca, na, poftim, ţine dumneata, să nu-mi rup 
grumazu la fereasta jupânesei, să mă bagen vorbe.. 
Eu mă sui, Șiit... să nu suflăm,. pasărea... urcă scara 
Şiit.. bade Niculaie... hă... 


c BORZA 
e-i ? 


TODERAŞ 


Lasă-mă să spui aia cu căpitanu.... 

BORZA 


Dă-te jos acum... Mă sui eu... M'am săturat... hai.. 


TODERAȘ 


Bine na, poftim.. lasă... așa... încet... ainț-ţvai, 
can manegură. urcă. Joc mut. Toderaş se uită pe fereastră și 
face semn că notarul e aici. Arată că-i vede îmbrăţişaţi. Spune nu- 
mai cuvinte rupte. Aici... aici... pe după cap... vere... i-am 


făcut-o papistașului... 
BORZA 
Jos... hai jos! Toderaş! Dă-te, mă! 


TODERAȘ 
Stai... aşa... așa... acum na... înc'odată.. al dracului.. 
BORZA 
Repede, auzi... 
TODERAȘ 


Mă dau, tii, al dracului... coboară. Papistașu.. uitte- 
aşa... pe după cap, ca mirii şi pup'o.. şi pup'o.. 
BORZA 


Ține, mă, să-l văz... pe cânele... urcă repede Ha,., 


spurcăciunea... aici mi-ai fost, domnule ?.. se dă re- 
pede jos. La e]... hai la el... când se coboară cade scara. 


TODERAȘ 
Na... acum repede, că ne-am prins... 


BORZA 


Pe el, să-l însemn... 

TODERAȘ 


îl trage de mânecă, 


Hai, bade... Ce vrei acum? Ştii vorba... hai... 


BORZA 


Bine... hai... da nentâlnim noi... întrun minut... 
bine... ies în stradă. 


TODERAŞ 
Repede... 


BORZA 


Ți-o coc, câne... ţi-o coc... 


TODERAŞ 
Nici o vorbă... 
BORZA 
Ți-o coc... dispar. 
SCENA II 


OTILIA, NOTARUL. 


Toderaş ieşind a tras portiţa. Scara a rămas lungită la pământ. Se 
deschide uga care dă în pridvor şi iese Otilia, femeie către treizeci 
de ani, în haină de casă, decoltată, coafată cu turn, pudrată, cu ele- 
ganța mahalagioaicelor dela București. Se uită împrejur cu grije, lã- 
sând uşa întredeschisă. Scena se luminează mai bine. 


OTILIA 


Nu se poate, bibicule... Ce larmă să fie? Tata 
vine numai dimineață dela moară... Te miri ce... 

vreun câine... Nu s'aude... Nu-i nimic... dupāo mică 
pauză. Titi... puiule... 
NOTARUL 


răspunde din casă. 
Dragă... 
OTILIA 


Ah, ce noapte... ce noaptel.. Şi luna, uitte sus... 
amoroasă... ah, şi-un miros, tuberoza ta... să înne- 
bunești... leşi, puiule... ieși şi tu să vezi... 


NOTARUL 
iese în pridvor. Pe uşa rămasă deschisă pătrunde lumina din casă 
şi luminează pridvorul. 


Mai bine în casă... Ştii în noaptea asta... Mâine 
cu alegerea... nu doarme nime.. umblă mulți... 


OTILIA 
A, nime, dragă, în capw' satului... pe-aici, absolut.. 
Stai.. am eu o ideie.. Un moment.. admirabil, ad- 
mirabil.. Stai.. intră în casă şi iese cu două scaune. Aşa, po- 
rumbelule.. bibicuțule.. Ne așezăm.. Mai aproape.. 
Eu-mi las capw pe umărul tău, tu-mi dai mânuţa.. 
aşa. și stăm aşa. Vis şi amor.. şi tăcem.. şi visăm.. 


NOTARUL 
Tili.. 
OTILIA 


Ştii, în casa mea era sanfazon... de... a țară, 
puiule... aa... auzi... din nou pătrunde o undă de cântec: „Să-l 
„alegem deputat, că-i Rumân adevărat. De mar țipa aşa ne- 
bunii ceia ai lui Florian... Auzi... cum răcnesc. 

NOTARUL 


Eh... 
OTILIA 


Mă mir, zău, Titi, uitte ţi-o spun, mă mir cum 
poţi tu s'o duci aici... Tu nu ești pentru mojici, 
frate. zău, nu eşti... 

NOTARUL 

Patru poşte dela Aiud, ha-ha... 


OTILIA 
Ba nu, zău... 


NOTARUL 


Cu tine pot, drăguță.. numai cu tine.. hai.. mai 
încoace... aşa. încodată... unu-doi-trei,,, o sărută. 
Unu-doi,.. 


OTILIA 


Ce frumos... Ce frumos... 


NOTARUL 
Frumos. 


OTILIA 


Uitte, vezi, plopu' colo, cum bate luna.. Titi dragă.. 


NOTARUL 
Puiule,.. 


OTILIA 
Plopu' acolo ’n colț. 
NOTARUL 
Peste șură. 

OTILIA 
Da. 
NOTARUL 
Vad... 
OTILIA 


Parol doner.. ca la Flora.. cum cade umbra, 
par'că vine încolo boschetw și p'ormă chioscurile... 
Ah... la Flora... 

NOTARUL 


Unde ? Unde? 
OTILIA 


La Flora, pisule... îredonează «Aseară 'n grădină, 
mi-a spus o vecină, că cu altu...» 


NOTARUL 
Cine-i aia ? 
OTILIA 
La București, bibilicule... 
NOTARUL 


Par'că eu am fost la București. 


OTILIA 


Stai să vezi, pisule. Aşa. îl sărută Ştii seara, pe 
vremea asta, la şosea... perechi, perechi... cu mu- 
scalw'... ce de lume... ce de lume... și pălării... și 
conchiste... Repede, gaspadin!... Repede... la Flora!» 


NOTARUL 
Așa, varoșlighet, ca la Peşta, o grădină... 

OTILIA 


Ce grădină, dragă, grădină? Separeuri, puiule, 
lăutari, glume, şi Costică nebunw cu crisantema ’n 
piept... Așa făcea... cântă. Ton de romanță sentimental-gutural 


«In ora nunții tale, 
Va fi 'ngroparea mea, 
Ah, mai trădat, Didino, 
Dar nu mă vei uita...» 
Aici o aducea sus... sus... strângea din buze și 


chiorea niţel, numai o ideie, da nu-i şedea rău, 
parol... 


NOTARUL 
Cine > 
OTILIA 
Costică. 
NOTARUL 


Cine-i ăla Costică? 


OTILIA 
Cine-i ăla Costică ?... feremtete... Lăutaru’, pi- 
sule... Costică dela Flora... Eşti gelos, ai? E gelos 
Titicuţă > Pusi, pusi... aşa... îl sărută 
NOTARUL 
Hm... credeam, că... 
OTILIA 


surprinsă 


Stai, nu te mişca... un moment... nu te mişca... 

NOTARUL 
Ce-i ? 
OTILIA 
Extraordinar. 
NOTARUL 
Ce-i, Tili? 
OTILIA 
Da ştii: leit... 
NOTARUL 
Ce s'a întâmplat > 
OTILIA 


Să moară cine minte... Uitte, uitte, cum stai 
aşa, erai, zău, gol Bijucă Constantinescu, cum stai 
așa... 


NOTARUL 
Cine ? 
OTILIA 


Bijucă dela roșiori, locotenentuw', dragă... așa cum 
bătea lumina și tu cu fruntea niţel adusă, când 
ţi-am dat pusi-pusi... leit Bijucă... atât că el avea 
ochii b/eomaren... Da’ ce-i? Dece întorci capu'? 
S'a tupălat băiatu'? 


NOTARUL 


Eh... 
OTILIA 


Titi. 

NOTARUL 
Lasă. 
OTILIA 
Titi, ce-i? 
NOTARUL 


Lasă, nu mai vorbim... Spune... Poftim. 


OTILIA 


Ce-i, pentru Dumnezeu > -Ce va să zică asta? 
Aşa deodată... Ce-i? 
NOTARUL 


De, mă gândesc și eu... acolo la Bucureşti... 
singură... atâta vreme... 


OTILIA 
Ei, şi? 
NOTARUL 
Cine ştie... 
OTILIA 
Cum ? 
NOTARUL 
Aşa... 
OTILIA 
Ce? 
NOTARUL 
Câţi... așa... 
OTILIA 


Pardon, puiule, nu mă ofensa... 

NOTARUL 
Nu, da’ ştii, mă gândesc... 
OTILIA 


Nu mă ofensa, te rog... 


NOTARUL 


Nu, dragă, placă şi nu te supăra... da? vezi, omu. 
bănuiala... de câţi spui tu... câţi ai cunoscut acolo 
în familie, la domnu’ Popescu... ää... Constanti- 
nescu... Bijucă... Bijucă... Costică... Eu foarte sânt 
gelos... Știi... drept... păcatul meu... mam ce face... 


OTILIA 
Titi... 
NOTARUL 
Să mä pardonezi... 
OTILIA 


Ți-am spus, Titi, deatâteaori, să mă tratezi cu 
mănuși... te rog.. da’... să nu mă ofensezi.. Nu ! 
Lasă... eu sunt femeie onestă... da... eu nu sunt 
de alea... 


NOTARUL 
Dragă... 
OTILIA 


De alea ca la Peşta. 


NOTARUL 


Nu te supăra, ei vezi, na, n'am vrut... 
C. 852.— Domnul Notar 6 

OTILIA 


Ba mă supăr. o apucă plânsul Mă supăr. Ţi-am spus 
şi ţi-o repet... Când a venit văru' lui madam Po- 
pescu, şefi” din minister, şi ma întrebat: «Dom- 
nişoară, dece ești tristă? — E fasonul meu, dom- 
nule...» aşa i-am răspuns... Și când sa apropiat 
şi mi-a strâns mâna, așa ca vas'zică să mă ciu- 
pească, am făcut scandal... «Fii la distanţă, musiu, 
şi la locul dumitale...» Și mi-am făcut bagajvw”... 
Ţi-am spus că numai odată lonel, mizerabilul, 
atunci când mi-a cerut mâna după balul funcţio- 
narilor... plânge 


NOTARUL 


Ei vezi, te-am supărat... Să mă pardonezi... zău... 


OTILIA 


Și cum mă ruga madam Popescu: «lartă-l, Ti- 
licuţo... Aşa e Mache, mucalit... — «Scuzaţi, ma- 
dam», zic, «sunt femeie onestă..» Și-am plecat.. Gân- 
diam, stau două zile în Transilvania, la tata... 
Ș'aşa e singur... Il vizitez şi p'ormă plec... Ce mă 
mai potrivesc eu cu ei? Sânt mojici, da, mojici... 
opt ani tot în case bune... 


NOTARUL 
Vezi, mai bine tăceam.. Tili... 


OTILIA 


Și cum îmi scria madam Popescu: «Tilicuţo, 
sufletul meu, întoarce-te, mergem la Slănic...» Așa-i 
dacă sunt proastă... 

NOTARUL 


lartă — uit'te, acum odată... 


OTILIA 
Dacă sunt proastă, să te iubesc pe tine, fami- 
list. Desigur, tu crezi... tu crezi... 
NOTARUL 


Da’ nu cred nimic... Tili... uitte nu, zău... las 
acum. 


OTILIA 


laca a trecut anul... Tot așa o seară ca asta, 
când te-am întâlnit atunci în căruța poștei la Aiud... 
Nici nu mai știu... Era lună... Şi pe drum așa... 
cu tine... singură... şi tu te jurai.. te jurai.. mai 
ştiu eu? Am cedat... am cedat atunci în căruța 
poştei... dacă am fost proastă... 
NOTARUL 


Noa, vezi, dă mâna... Mă iubeşti.. aşa-i? 
OTILIA 
Da” asta nu merge, aşa.. toată vieața. Nevasta ta.. 


NOTARUL 


Eh... 
OTILIA 
Da, are să 'nțeleagă. 
NOTARUL 
Eh... 


84 Octavian Goga 


OTILIA 
Și-o să facă scandal... Sunt sigură... 
NOTARUL 


Ei, fii pe pace, fii pe pace... unu-doi-trei.. pusi... 
o sărută, Unu-doi... 


OTILIA 
Răule... 
NOTARUL 
Unu-doi... 
OTILIA 


Ce crezi tu... seaude portita. Vine Mitruţ grăbit. Cum trece 
în pripă se împiedică de scară, Otilia şi notarul tresar, Vai de 
mine... ce-i? ai auzit > 


NOTARUL 
Vine cineva. 
SCENA III 
OTILIA, NOTARUL, MITRUȚ 
MITRUȚ 


impiedicându-se 


Crişw lor... Mult mă poartă... 


NOTARUL 
Asta-i Mitruţ... Tu iești, mă? 

MITRUȚ 
Eu, domnule... 

NOTARUL 


Al dracului... înjuri, ha > 

MITRUȚ 


Bună seara, domnule, m'am împiedicat... Nu 
ştiu ce-i pe aici... scara... astăzi toate-s cu fä- 
cătură. 


OTILIA 
Aoleo... Nu ești vrednic, mă Mitruţ, parol... cum 
ne-ai speriat... zic te pomenești... 
MITRUȚ 
Păi, să iertați... 
NOTARUL 
Ce-i ? S'a întâmplat ceva? Ce-i asta? Raport 
la miezu' nopții ? 
MITRUȚ 


Nu bun lucru, domnule, nu bun. 


OTILIA 
Auzi.. 
NOTARUL 
Ei, repede ! 
MITRUŢ 


Viu dela crâșima lui Caiafa. M'am băgat în fur- 
nicar, domnule, acolo între ei. După ce-aţi plecat 
cu măria sa, dela Hopârtean am luat-o noi lao- 
laltă. Acum,—zic,—colindăm ca la Bobotează, pela 
toţi... Zice Stan: «Hai în Ştează la Oancea, are el 
patru jogăreni, să vorbim,—zice,—că-i rupem dela 
Florian... Zic: «Hai...» Și ne-am dus... 

NOTARUL 
Ei... 
MITRUȚ 


Să vedeţi... am rupt doi... Cârnu și cu Făgețel.. 
sau dat la vorba lui Oancea, au luat arvuna.. 
Na tu cinci, na tu cinci... Al Fetoaii nu vrea... 
aşa, dincolea... are în parte două delnițe în câ- 
nepiște, dela popa... hâr, mår.. se codia.. l-am 
lăsat... Mai rămăsese Stan Guran.. Hai la Stan... 


NOTARUL 


Bine, bine... da! ce-i? Ce cauţi aici? 


OTILIA 


Spune, spune. 
MITRUŢ 


Mă rog... Stan nu era acasă. Unde-i Stan, tu 
muiere ? Zice: «La crâşmă cu ăsta... cu Bădițoiu și 
ficioru-s0..—L-o luat» zic... Da’ Oancea, zice Oancea: 
«Duceţi-vă acolo la Caiafa, du-te Mitruţ, trage-l la 
o parte și spune-i așa: Oancea zice să te dai 
cu notaru’... Și dacă teșeşte, spune-i la ureche: 
Oancea îţi trimite vorbă că s'au prăpădit doi cai 
săsești în tăietura Dobriţii...» Zic: «Ce-i asta ?» Da’ 
el: «Las'o încurcată...» Și-am plecat... Hopârtean, că 
nu se bagă: «Du-te tu, că eşti mai meşter...» zic... 


NOTARUL 


Al dracului, o lungești... iar spui cazanie,,. Nu 
vezi, mă ? Repede. 

OTILIA 
Lasă-l.. frate, ee... Spune, Mitru, spune... 


MITRUŢ 


Lasă, domnule, că nu-i glumă... Să vezi.. Să 
vedeţi cum vine... Zic: ţi-l moi eu pe Guran, și 
m'am dus la Caiafa. Acolo adunare mare, și cân- 
tece, şi lăutari.. băutură, şi, cum să zic 2.. ștudenți... 


NOTARUL 
A... Ce ştudenţi ? 
OTILIA 
Cum ? 
MITRUȚ 


Erau acum... am văzut, trei erau, unw cu oche- 
lari.. Mă vår eu încet pe poartă, trec frumos pe 
sub fereastă, mă uit în dreapta, în stânga... laca 
Stan... la masă, către frunte îl pusese... «Miio,—zic,— 
păcatele lui, chiamă-l până în curte pe Guran...» 
Da’ nu spune, tu, nu spune cine.. Auzi 2,. «Se duce 
Miia.. Aştept, zic: vine, nu vine? Vine, nu vine?.. 
Ce-a făcut ce ma făcut... Spusu-le-a slujnica dra- 
cului ? Văzutu-ma careva ? Destul că iese Urdea... 
iese... și cum mă vede... se repede, domnule... 


OTILIA 
Fi comediel.. 
MITRUȚ 


Huzdup la mine... mă ia în cârcă așa într'una... 
și oblu ?n crâșmă... al dracului urs, tare, tare... 
mă pune pe masă: «laca căţelw pământului...» 


88 Octavian Goga 


OTILIA 


Săracw' Mitrut... Vezi mojicii, domnule... 


NOTARUL 
Te-au bătut, mă? 


MITRUȚ 
Nu, domnule, nu. Da' așa ca dracii: cu batjo- 
cura. Nu mă lăsa depe masă. Mă ţinea smirna, 
că să beau, așa se cade dac'am venit lăturean... 
da’ să nu mă dau jos, să fac cuvântare de sus, 
că mvaleg pe mine... Prostii... 


OTILIA 
Auzi, mizerabilii... 
NOTARUL 
Canalii... 
MITRUȚ 


Și cum mă posodiau ei, mă ciufuliau, iaca se 
deschide ușa şi nimeresc.. pac în casă, patru inşi, 
jandari cu sulițele., 


NOTARUL 
Foarte bine. 
OTILIA 
Zi că-mi place.. Zi că-mi place. 
MITRUȚ 


Lăsaţi, mă rog, că deaci s'a tras... 


NOTARUL 
Ce? 

OTILIA 
Cum? S'a întâmplat ceva? 


MITRUȚ 


Intâiu așa cioro-boro ungureşte între ei.. Urdea, 
Urdea.. n'am priceput.. arăta la Urdea.. că pentru- 
că face șcandal.. Ce-o fi zis Urdea.. Ştii că vor- 
bia și el. Nam luat seama. Bem din pungă dela 
noi, nu dela altw'.. Atâta să fi zis, că ma apucat 
să isprăvească, domnw Gal, mă rog, i-a ars două 
palme... și gata.. 


NOTARUL 
Ce? 
MITRUȚ 
L-au dus cu ei... 
OTILIA 


Lasă, câ prea era mojic, Urdea, prea era mojic, 
frate... 


NOTARUL 
Foarte bine.. Bine i-a făcut... 


MITRUȚ 
Nu-i bine, domnule, că-i rău... 

NOTARUL 
Ce, mă? 

OTILIA 


Cum ? 

MITRUȚ 


Că vezi așa sau tulburat ei. Intrun minut. 
cât sufli.. Cum au plecat jandarii toţi în picioare.. 
Trebuie scăpat Urdea.. Il deşeală hoţii de Unguri.. 
Și aşa s'au hotărît ei să vie la dumneata.. 


NOTARUL 

La mine? 
OTILIA 

La Titi? 
MITRUȚ 


La Dumneata. Știi, au trimis după popa.. das- 
călw,. fierbeau aşa.. 
NOTARUL 
ȘI, şi? 
MITRUȚ 
Zic: să văz ce fac.. Acuma eu știam că dum- 
neata eşti aici.. 
NOTARUL 
Bine.. bine... 
MITRUŢ 


Și când clocotiau aşa.. iaca pică Toderaș.. cam 
beat. făcut bine. dă un chiot.. să ierţi: «l-am fä- 
cut-o papistașului!. Haideţi după mine, că-i la 
Oprea din Spini.» 

OTILIA 

Vai de minel.. 

MITRUȚ 


Atâta a trebuit. Haideţi până-s jandarii la 
cazarmă.. Să-l luăm cu satu'.. Să ne scape pe 
Urdea.. 


OTILIA 
Vai de mine.. 
NOTARUL 
De unde ştiu că-s aici? 
MITRUŢ 
Toderaş. 
OTILIA 
Cum Toderaş, tontule ? 
MITRUȚ 
Te-a văzut el.. cu badea Niculaie... 
NOTARUL 
Cine ? 
OTILIA 
Cine ? 
MITRUŢ 
Badea Niculaie Borza — Socru' dumneavoastră. 
OTILIA 
Auzi, Titi.. 
NOTARUL 


Cum, el la crâşmă? Ce vorbeşti? 

MITRUŢ 


Da, domnule, spuneau toți că fusese pe acolo.. 
Azi mai întâiu.. Nu ştiu ce s'a întâmplat.. S'a dat 
cu oamenii de tot, da’ ştii în lege.. Băutură.. Ca- 
iafa.. zece părechi... 


NOTARUL 
El la crâşmă ? 
OTILIA 
Ce-i asta, Titi? 
NOTARUL 
Lasă, lasă.. 
OTILIA 


Să ştii că vin mojicii pe noi.. Titi mă prăpădesc.. 
NOTARUL 
Ascultă, dragă, stai puţin, lasă.. lui Mitrut. Ce-ar 
fi oare să trec prin grădini? 
MITRUȚ 
Nu, domnule, că s'au împărțit în două: unii vin 
pe la curmătură, pe poteca dintre iazuri, ai mulți 
vin pe uliţa din Cârpeniş.. aşteaptă pe popa să 
plece.. Eu am fugit să spui... 
OTILIA 


Ce ne facem, Titi, pentru Dumnezeu ?.. 


NOTARUL 


Te rog, să mă pardonezi, taci acum.. 

OTILIA 


Aoleo, cum să tac, frate, cum să tac? Nu vezi 
tu? Se face scandal.. Aici, onoarea mea... e în joc 


onoarea mea.. 
MITRUȚ 


Ar fi bine mai degrabă.. Ştii departe-departe 
capu’ satului, dæ să nu te pomeneşti... 


OTILIA 
Ce-i de făcut.. 


NOTARUL 


Mă rog, bine.. Stai un minut. Bine. Le arăt eu 
scandal.. 


Ce-i ? 


OTILIA 


NOTARUL 
Lasă, le-arăt eu.. întră în casă. 


OTILIA 
Titi | 
NOTARUL 


din casă. 


Este cerneală? Așa. Am găsit.. Imediat.. 


SCENA IV 


OTILIA, MITRUȚ. 


MITRUŢ 


Să ştii, că nu-i glumă.. Asta iese lată. Dacă vine 
şi Borza.. ăla.. Spuneau la Caiafa.. — Ce-o fi avut 
ei ?.. 


94 Octavian Goga 


OTILIA 


Păi bine, mă Mitruţ, ce să mă fac, mă? Cui 
să-i treacă prin minte ? 


MITRUŢ 
De, ştiu eu. 
OTILIA 
Chiar azi... 
MITRUȚ 
Dacă ţi-a plăcut băutura dulce... 
OTILIA 
Taci, mă nebunule ! 
MITRUȚ 
Ba nu, zău. 
OTILIA 
Taci! 
MITRUȚ 


Ei, lasă, le ştiu eu astea... 


OTILIA 
Ce ştii tu? 
MITRUȚ 
Ehe, sufletu’ badei, pe vremea mea... 
OTILIA 
Pe vremea ta... 
MITRUȚ 


Nu mă seca, Oprenuţo... Cum adică ? Cum adică ? 

Stai... Opt, nouă... Nu... Zece.. Ba nu... Așa... doi- 
sprezece ani... Ce-i asta, o vieaţă, ha? Bine, da” 
cine poate ţinea cu voi? Tot ca spuma laptelui, 
vere, tot ca spuma laptelui... 


SCENA V 


NOTARUL, MITRUŢ, OTILIA. 
NOTARUL 


Așa, na. Acuma să poftească, Iui Mitrut Vezi scri- 
soarea asta? Pleci cu ea la cazarmă, la domnul 
Gal. I! cauţi, i-o dai, înţelegi? Cum o primește, 
întrun minut să deie porunca și să vie aici cu 
doisprezece jandarmi... Inţelegi 2 laca | fi dă scrisoarea 


MITRUŢ 
Să vie... 


OTILIA 
Titi, ce faci, pentru Dumnezeu... Să nu cumva... 


NOTARUL 


Lasă, dragă, mă rog frumos, ţi-am spus, știi, 
vorba noastră, la politică să mă pardonezi... 


OTILIA 
Bine... Bine... 
NOTARUL 
Asta-i treaba mea... 
OTILIA 


Bine, cum crezi tu... 

NOTARUL 


Aşa cum am scris acolo.. Pleac' acum... Aici 
nu-i de stat. Repede! Ințelegi! O iei prin grădina 
lui Isaia, sai gardul. Dacă te prinde pe tine, nu-i 
nimic. li dai scrisoarea... Şi-apoi să poftească cu 
sati... 


MITRUȚ 
Bine, domnule, numai... 

NOTARUL 
Nici o vorbă. Pleacă! 

MITRUȚ 
Numa” să nu fie rău... 

NOTARUL 
Haide ! 

OTILIA 


Titi, un moment... Iaca Mitruţ. 


MITRUȚ 


Mă rog, eu slujba mea... 


NOTARUL 
Am isprăvit... 
MITRUȚ 
Sara bună |! pleacă murmurând Crişuw lorl.. 


OTILIA 


Noroc, Mitruţ,,. notarului: Bine că s'a aranjat și 
asta.... câteva clipe de tăcere, 

SCENA VI 


NOTARUL, OTILIA. 
NOTARUL 


Aşa.. pe gânduri Ha.. ha... pravoslavnici,.. 


OTILIA 
distrată 
Ha... 
NOTARUL 
Ce-i ? 
OTILIA 
O prostie... 
NOTARUL 
Ce? 
OTILIA 


Mi-a trecut mie, așa, prin cap... 


NOTARUL 
Ce? Spune! 
OTILIA 


O prostie, frate... Așa-ţi vine, când nici nu gân- 
deșşti... Uitte, mă gândiam eu așa, cum aș putea 


să te desvăţ pe tine de feremtete ăsta... Grozav 
nu pot să-i sufăr eu pe Unguri... 


NOTARUL 


Ei, vezi, iară, iară... Te rog... Ți-am spus de- 


atâteaori... N'ai altă grijă acum ? 

OTILIA 


Bine, pisule... bine... Nu te supăra... Da: ştii, când 
îi văd așa, cum zici tu, feremtete, cu mustața 
unsă... Parol, ţi-e frică... Stai să vezi, așa ceva 
mai rar... Era unw în vamă la pașapoarte, acum 
când am venit... Zice Fometeasca, — țigancă, da’ 
a ajuns bine, se ducea cu grecw la Nisa, — zice: 
«Mai acană, soro, că împunge...» 


NOTARUL 


Pardon, vezi, asta-i politică... Dece? Ţi-am spus.. 


OTILIA 


Politică, nepolitică... Dracu-i pune să le crească 
mustăți aşa, ca loboda.. Şi p'ormă. vezi... 


NOTARUL 
Ce? 


OTILIA 


Te strici cu toată lumea... Cu satu”... pentru ei... 
iaca... 
NOTARUL 


Eh... 


OTILIA 


laca, ce păţești... Aoleo... Titi... Să nu dea Dum- 
nezeu să vie mojicii... Zău, Titi, mie-mi vine rău... 
Mie din asta mi se trage, eu ameţesc... Când so 
repezi, nebunii... Eu, eu, mă stric... 

NOTARUL 


Nu-i nimic, vine Şandor... Ştie el rânduiala... 


OTILIA 
Ce rânduială ? 
NOTARUL 


Mă rog, cum zicea Matrai dela comitat : «Vorba-i 
bucătură domnească nu-i pe seama proșştilor...» 
Unu-doi... Paionet auf... Gata... Nu vorbă trebuie 
aici... Bătaie, înţelegi, bătaie!.. Tăiaţi felii, sare și 
piper... Şi storşi să le iese sâmburii, ca la castra- 
veți... Ten 


OTILIA 
remtete,.. Titi, ce vorbeștil.. 


NOTARUL 


La Mărgineni, cum a fost? Tot aşa frunză verden 
pălărie. A tras în ei... în grămadă... Cât baţi în 
palme a curăţit:locu”,. de departe se aude sgomot. Stai.. 
ce-i... auzi... 


OTILIA 
Vai de mine... 
NOTARUL 


Cum dracu? se uită la ceas. Așa repede... 


OTILIA 
Vin, auzi... 
NOTARUL 
Taci, 

OTILIA 


Vin, da... vin.. 
NOTARUL 


Mitruţ, abia a plecat. 
De departe sgomotul creşte. Se deslușesc accente din cântecul 
electoral. 


OTILIA 
Titi, ce-i de făcut ? 
NOTARUL 


Un moment... Să vedem... 


OTILIA 
Auzi, cum ţipă... 
NOTARUL 
Beţi. 
OTILIA 


Vine tot satu’... auzi... 


Sgomotul se înteţește, se aleg strigăte: „Să trăească Florian * 
NOTARUL 
Nu ştiu... nu ştiu... 


OTILIA 


Cu sutele.. bibicule,. săraca de mine, mor, mor, 
nu mă lăsal.. 


NOTARUL 
Te rog. 

OTILIA 


Hai în casă pentru Dumnezeu ! 


NOTARUL 


Stai, stai, ce-i de făcut > Stai... 
OTILIA 


Hai în casă. Ne încuiem, facem întunerec. strigă- 
tele mai aproape Stai... Tu mă iei în brațe, Titi... Titi 
dragă... mă iubeşti ? 

NOTARUL 


Ei, las' acum, te rog, o Iştenem. 


OTILIA 
Și să murim aşa... Dacă mam avut parte de 
noroc pe lumea asta... plânge N'am avut noroc... 
NOTARUL 


Taci | Ce vrei? Taci! 
OTILIA 


Să ne găsească îmbrăţișați.. Cum spune la 
Universw'... Titi dragă, puiule... Opt ani tot în case 
bune... 

NOTARUL 


Ei, hai în casă odată... 
O trage după dânsul şi încue uşa, se stinge lumânarea din casă 

SCENA VII 


Sceua se întunecă un moment, Se luminează apoi deodată brusc, 
fiind inundată de mulţime de ţârani cari vin repede, vociterând gi 
umplu ograda lui Oprea. Ţăranii vin cu felinare aprinse. Toţi au 
frunză verde la pălărie, Unii aduc afişe mari pe cari e tipărit apelul 
către alegători al lui Florian. Afișele sânt unele roşii, altele galbene 
şi albastre. In mulțime se văd şi femei şi copii, Se alege popa şi 
dascălul, în mână cu un beţigaş de trestie. In popor e şi Caiafa câr- 
ciumarul. Cuvintele ce urmează se rostesc repede şi se aleg din 
fierberea generală. 


ȚĂRANI, POPA NICOARĂ, DASCĂLUL ILIUȚ, 
CAIAFA, TODERAȘ, LĂUTARI. 
DIN MULȚIME 


când intră în scenă. Glasuri răsleţe 


Pe-aici, copii | Sus, Opreo ! — Unde ești, jupâ- 
neasă ? — leşi la fereastră, domnule ! —Vrem votul 


universal... — Așa-i... Aşa-i... Vivat! 
Mulțimea în vremea asta strigă, cântă, se mişcă. 


UN COPIL 


ieșind în fața scenei. 


Trăească domnw' deputat loniţă Florian! 


O FEMEIE 


Taie popa limba.. Diavole, taci 


POPA NICOARĂ 
Pe pace, oameni buni! Fiți pe pace I 


DIN MULȚIME 
glasuri răsleţe. 
Să ne dea pe Urdea! Aşa-i... Urdea... — Dorm. 


— Asta-i nuntă, mă ! 
Din mulţime se alege unul care-l trage pe Caiata şi-l prinde în joc. 
ÎI învârteşte şi-i cântă: „Țop în sus și ţop în jos, joc de frică bucuros“. 

UNUL DIN MULŢIME 
Noroc, Barbă-putredă | Cui dai votu'? 


CAIAFA 


Așa sa trăiesc iu... tomnă Ioniță Florian... 


ALTUL 


Să nu mai calce nime pragul Venţăloaii, mă... 
Deaci înainte, numai la crâșma lui Caiafa; să 
câștige el săraciw, că-i de-al nostru... 


CAIAFA 


Aşa... așa... ha.. tomnă loniţă Florian, la mulți 
anil.. 


În vremea asta, popa ţine sfat într'un colț cu câțiva fruntaşi. Mai 
mulţi se trag sub fereastră. Se vede că plănuesc ceva. Din mișcarea 
lor se aleg cuvintele: „Aşa... așa vezi... Să doarmă uşor... Ca la 
nuntă... ha... Chemaţi pe învățătorul... Poftim, domnule învăţător“ ..— 
Invăţătorul vine între ei. Scoate un diapason şi-l cearcă. 


CEI DE SUB FEREASTRĂ 
Tăceţi,.. Aşa... Bine... 
INVĂŢĂTORUL 
face semn cu beţigaşul, că se poate începe cântecul. 


Acum | 


Se cântă, pe aria cunoscută „Hora Unirii''—cântecul electoral. Toţi 
ascultă cu plăcere un moment, apoi continuă cu femei cu copii. 


CORUL DE SUB FEREASTRĂ 


Foaie verde leuștean, 
Ioniță Florian, 

Neam de viță de Roman, 
Neam de viţă de Roman. 

Să-l alegem deputat, 
Că-i Rumân adevărat, 
Nu ca Blezu-huhurezu, 
Nu ca Blezu-huhurezu.,. 


De departe se aude glas de vioară și clarinet. Corul o parte se 
opreşte, alţii mai cântă încă: „Cine nu ţine cu noi, crească-i coarne 
ca la boi“... Un moment se face tăcere, apoi iar strigăte răsleţe, 


DIN MULȚIME 


Toderaș... Vine Toderaș... de departe se aud chiote :„Vi- 
vat! Vivat.” Se alege glasul lui Toderaş, care cântă acompaniat de 


lăutari: „Doi mă leagă, trei mă *'ntreabă, de doi cai şi-o iapă neagră.“ 
DIN MULȚIME 
Ai noștri [— Sus !— Vivat | 
UN BĂTRAN 


Brava | intră Toderaș cu şapte tovarăși, patru lăutari. 


TODERAȘ 


Sus, papistașule ! Nu dormi! smulge o sticlă de ra- 
chiu din mâna unui lăutar şi-o aruncă în fereastră. Geamul se sparge 


OTILIA 
ţipând din casă 


Săriţi | Săriţi ! Hoţii ! popa iese repede în faţă. 
POPA NICOARĂ 
Băieți | Aşa nu. Asta nu merge... 
DIN MULȚIME 
Bine !— Așa vezi... — Sus, papistaşule... 


DASCĂLUL 


Cu socoteală, mă rog, cu socoteală. 

TODERAŞ 
Să iese | 
CAIAFA 


Pi pace, pi pace... 


NOTARUL 


din casă 


Ce vreţi cu mine? Ce căutați aici? 


OTILIA 


tânguindu-se 


Vai de mine... Vai de... 


DIN MULȚIME 
unul cântând, alţii după el 


«Taci, mireasă, nu mai plânge, că la maică-ta 
te-om duce...» 
TODERAȘ 


leşi afară, papistașule ! 
DIN MULȚIME 
Aşa !— Aşa ! — Sus, vere! 
POPA NICOARĂ 


Tăcere, oameni buni ! arătând spre Toderaș. Trage- 
ţi-l la o parte. mai mulți îl iau pe Toderaş şi-l împing spre fund, 
La o parte ! Mai în fund... Așa... către fereastră. Dom- 
nule notar ! Avem o vorbă cu dumneata, dom- 
nule notar! 

TODERAŞ 


Eu-s cătană împărătească. 


106 Octavian Goga 


MAI MULŢI 
Lasă, mă, lasă.., 
NOTARUL 


Vreți să mă omoriți? Ha ?.. 
TODERAȘ 


Auzi șoacățu', vere | 

POPA NICOARĂ 
Nici o teamă să mai! 

DIN MULȚIME 


Nimic !— La vedere l— Să iese... 
POPA NICOARĂ 
Răspund eu cu cinstea mea! Nici un fir de 


păr, domnule notar! leşi un minut să te vadă 


oamenii... se face lumină în casă. 


NOTARUL 


Pe vorba dumitale ? 


DIN MULȚIME 


La vedere | Să-l vedem | 
POPA NICOARĂ 


Pe vorba mea | tăcere un moment, murmur apoi, Notarul 


iese în pridvor, 

SCENA VIII 


CEI FOȘTI, NOTARUL, OTILIA 
NOTARUL 


întricoşat 


Aice sunt. Ce vreţi dela mine ? o secundă tăcere ge- 
nerală, 


COPILUL DE MAI INAINTE 


iese repede în faţă, asvârlindu-şi pălăria în aer 
Trăească domnu loniță Florian, deputatul nostru, 
deputatul nostru !. 


MULȚIMEA 


izbucnind 


Să trăească domnul loniţă Florian ! Vivat l. 
lăutarii dau semnalui obişnuit, Notarul stă obidit. 


POPA NICOARĂ 


Fiţi pe pace, oameni buni! Stimate domnule 
notar ! 


DIN MULȚIME 
Jupâneasa, domnule ! — unde-i jupâneasa ? 
MAI MULȚI 
Taci, Praleo | Taci, mă | 
DIN MULȚIME 
S'auzim | S'auzim ! se potolesc şi se face tăcere, 
POPA NICOARĂ 


Stimate domnule notar, când am plecat cu to- 
ţii la dumneata... durere, aici... aici... în capul sa- 
tului.. 

DIN MULȚIME 
Așa-il—La Oprea din Spini !— Tăceţi |... 
POPA NICOARĂ 


„mi-au venit în minte cuvintele strămoşilor no- 
ştri: «Concordia parvae res crescunt, discordia 
maximae dilabuntur...» 

DIN MULȚIME 

Așa-i | 


MAI MULȚI 
Taci, mă | 


POPA NICOARĂ 


„Că datorinţa dumitale, domnule notar, dom- 
nule notar... de fruntaș al satului, ales de votul 
nostru... 


DIN MULȚIME 


Noi te-am ales! Noil 


POPA NICOARĂ 


A UA De votul nostru al tuturora... e să nu semeni 
vrajbă și să împărțești în două poporenii necă- 
jiți, ci dimpotrivă, cum spune poietul... Otilia crapă un 


moment ușa şi scoate capul. Mulțimea murmură. Unul strigă: „laca 
mireasa, mă“., — Alţii: „Nea... hoo...‘ — Otilia repede închide ușa, 


POPA NICOARĂ 


«Unde-i unul nu-i putere, la nevoi și la durere...» 
de departe se aude un chiot. Popa îşi curmă cuvântarea. 

SCENA IX 


CEI FOȘTI, BORZA, ANA. 


BORZA 
Intră repede târându-și fata după sine. Notărăşiţa se vede că a fost 
ridicată repede din pat. E cu capul gol, părul despletit puţin. 


Ha... Spurcăciunea..„. Spurcăciunea., Să-l vezi.. 


aici.e. 
DIN MULȚIME 


Niculaie Borza... laca Borza | 


TODERAŞ 
din fuud 


Aici, bade Niculaie ! 


O FEMEIE 
Vai de mine... 
ANA 
Tată! Tată | 
BORZA 


intrând în ogradă se repede spre pridvor şi-o împinge pe Ana în 
dreptul notarului 


Aici... aici... acuma-l vezi... 


ANA 
plângând 


Ruşine | Ruşine ! Să-ţi fie ruşine | tăcere 
NOTARUL 


Ce vrei? Ce vrei acum? 


MULȚIMEA 


Ho... toți se mişcă 

POPA NICOARĂ 
Oameni buni | 
NOTARUL 
Ce? Ce vrei? 
TODERAȘ 


vrea să se smulgă din mâna mai multora cari îi ţin 
Lăsaţi-mă | Şi eu-s aici... 
MULŢIMEA 
Huideo | Pe el! — Să-l rupem t... 


BORZA 


Ce vreau? Vreau să-ți spun... să te întreb, dom- 
nule... unde ţi-s cărţile alea cu table verzi și cu 


table roşii... paragrafii... cinstea ta domnească ? 
din tund se aude un glas de comandă: „Inainte!“ Intră Gai, repede, 
urmat de 15 jandarmi. 


SCENA X 


CEI FOŞTI, GAL, JANDARMII. 


GAL ŞANDOR 
La oparte | La oparte ! Inainte, marş! Kutya te- 
remtete ! 
JANDARMII 


uriând împing mulțimea 


La oparte! La oparte! 
MULȚIMEA 


îngrozită 


Vin jandariil.. 

MAI MULTE FEMEI 
Jandarii... Vai de noi.. Fugiţi... 


NOTARUL 


răcnind 
Gal! Şandor ! 
GAL 
salută 


Cu supunere, domnw notar... 


BORZA 


continuând 


Cinstea ta domnească.. La Oprea din Spini... 
Câine... 


ANA 
plânge îniundat 


Ruşine l.. 
NOTARUL 


arătând spre Borza 
Luaţi-l | Luaţi-l! Repede! Canalia! Repede! 
BORZA 
buimac 


Pe mine? Pe mine? A... voi sunteți prietenii 
lui... 


ANA 
Tată | Tată |. 
NOTARUL 


Umflaţi-l | iandarmii după un moment de ezitare îl prind pe 
Borza. 

POPA NICOARĂ 


Domnule notar! Bagă de seamă, domnule no- 
tar | mulțimea murmură, 


NOTARUL 

Taci, popo ! la-l! Inainte! la-1! Du-l! 
TODERAȘ 

Tot atâta | vrea să se smulgă. Nu-l lasă, 


BORZA 


Haideţi, mă | Haideţi ! l-arăt eu cânelui... Spur- 
căciunea... i-arăt... 


JANDARMII 


Inainte ! Marş ! îi smulg. 


ANA 
țipând se leagă de Borza. Poporul fierbe 


Tată ! Tată! Duce pe tata... 


NOTARUL 
Canalia... afară... așa... 


BORZA 


întoarce capul dintre jandarmi 


Ne vedem, domnule... 


CORTINA 


ACTUL III 


Se petrece a treia zi după actul II. Scena reprezintă cancelaria no- 
tarului, ca în actul I, lipsesc 'însă toate mobilele de proveniență tă- 
rănească. Din ele a mai rămas numai lada de zestre a Anei, încuiată, 
gata să fie mutată. Pe părete în colț icoana Sf. Niculaie, cu candela 
aprinsă. Mobilele-dela oraş toate ia locul lor neatinse: biroul nota- 
rului, două fotolii, portretul lui Franz Iosef, puşca, pistoalele, etc. 
Interiorul prezintă aspectul unei case din care se n.ută; pe jos hârtii, 
jurnale, etc. Când se ridică cortina, în colţ stau de vorbă Mitruţ, Ca- 
iaia și Hopârtean. 

Ziua înainte de masă. 





C. 852.— Domnul Notar 8 


SCENA | 


CAIAFA, MITRUȚ, HOPÂRTEAN. 


CAIAFA 
Pentrucă dacă mam licența de crâşmă, iu ce 
ma fac ? Că iu am spus: «Tomnă notar...» tomnă no- 
tar, iu cu popor, lasa-ma cu popor.» da'tomnă 
notar a zis: «Rad barba, jidove, și iau crâşma...» și 
dac a vrut să-mi ia crâșma, am dat votu' lui tomnă 
Bleză.. iu.. acum... ce ma fac? 


MITRUŢ 
Du-te acasă, jupâne... auzi.. du-te acum.. că mare 
vreme de dumneata.. alte griji mai mari.. du-te 
acasă. 
CAIAFA 
Bini, da’... 
HOPÂRTEAN 
Lasă că vorbim noi cu domnu notar să-ţi gri- 


jască cojocu.. li spunem noi.. da’ nu-ţi face nime 
nimic, Caiafo... lac” așa vorbe.. 


CAIAFA 
Ba mi prăpădește. 

MITRUȚ 


WN'avea nici o teamă, 


CAIAFA 
Mi prăpădeşte satu’. 


MITRUȚ 


Nu. nu. du-te acasă. 


HOPARTEAN 
Pleac' acum să nu te găsească aici. repede.. 
auzi.. ieşi, jupâne. 


CAIAFA 
depărtându-se 


Bini.. iu. ma duc.. da”. dacă satw.. iu ce. mă 
fac.. mi prăpădeşte.. vei. tomnă Bleză. iese. 


SCENA II 


MITRUŢ, HOPÂRTEAN. 
MITRUȚ 


Vezi şi ăsta.. vai de capu' lui.. ce stare să mai 
aibă el aici? Nu, Hopârtene, așa nu merge.. frate.. 
degeaba.. 


HOPÂRTEAN 
Dece adică? 


MITRUȚ 


Dece? laca dece.. Scoli lumea mă.. ridici satu.. 
se face răsmirițä... moarte de om... şi te bate D-zeu 
de nu-ţi mai putrezesc oasele.. înţelegi? 

HOPÂRTEAN 
Eh, Dumntzeu, D-zeu, dece o încurci? Vorba: 
ajungi deputat? Ajungi la lingura a mare ? Ajungi 
la domnie? Ha? Ajungi... 


MITRUŢ 
Aşa deputăţie... laso. 


HOPÂRTEAN 


Ce aşa deputăţie>? Păi aşa. Ce crezi tu, că a- 
colo în Peşta.. ori în altă parte. la boieri, mă, 
acolo în ţară, unde vrei să pleci tu, crezi că are 
cineva grije că l-a împuşcat pe Urdea, ori pe Corcea 
din deal, ori pe ăla, pe cum îi zice, pe Toderaş, 
ha ?.. Crezi tu ?.. ha?.. 


MITRUŢ 
Da’ sufletw tău.. mă.. sufletw'?.. nimic ?.. 


HOPÂRTEAN 


Olio, vere.. sufletw.. lasă-mă.. Dac'ar fi cum zici 
tu — după suflet. ehei— multe s'ar schimba pe 
lumea asta.. 


MITRUŢ 
Cum? 
HOPÂRTEAN 
Apăi, aşa — lumea — da vezi — aici nu-i vorba 
de suflet, aici care-i mai tare, mă.. care are pu- 
tere mai multă. Cine se uită: vine pe drept, vine 


pe strâmb? Äl mare pe äl mic, aşa-i legea, ca la 
companie. Ştii obâşterw îl ia pe maior, maiorw 

strigă la căpitanw.. căpitanw' înjură pe strajameșşter.. 
și strajameșteru” Hopârtean.. rade-o palmă lui lon 
Baciu din Călvasăr: «Legea ta, câne... cap? sus |» 
Acuma, cine știe de unde vine greşala, cine so 
caute? Ha? Vine pe dreptate? Ha? Vorba.. ai 
putere ? Bine. N'ai? Du-te şi te culcă. 


MITRUȚ 


Vezi eu.. nu pot aşa. înțelegi.. altă socoteală.. 
nu pot. 


HOPARTEAN 
Păi, dacă nu poți, ia lumea 'n cap. 
MITRUȚ 


O şi iau... 


HOPÂRTEAN 
S'ajungi la bătrânețe pe drumuri... Traistă ?n 
băț... 
MITRUȚ 
S'ajung... 
HOPÂRTEAN 
Vezi, mă Mitruţ, nu ne potrivim noi... 
MITRUȚ 
Nu. 
HOPÂRTEAN 


Nu... nu.. eu am altă minte... altă curaje. 

MITRUȚ 


li fi având deacolo, dela honvezi.„. da, vezi, eu 
patrusprezece ani de când port cârja pristăvească, 
întelegi, vorbă legănată mam avut... cu nime.. 
Auzi. De slujbă am fost? Am făcut slujba. Mi-au 
dat poruncă? Am făcut porunca... Da’ mi-am tras 
seama, mă...zece ani sub notarul Busuioc, am dus 
peceţile la oameni, și'n toată bunăvremea nimic... 


HOPÂRTEAN 
Sub Busuioc.., 
MITRUȚ 
Sub Busuioc... 
HOPARTEAN 


Altă socoteală... eh... altu’... d'ăi de legea veche. 


MITRUȚ 
Om curat, mă, înţelegi... Spunea credeu Dumi- 
neca ?n strană... Om curat. Şi eu nimic... pân ’a 
venit ăsta... Deatunci făcătură... Cine’s eu azi în 
Lunca? Ha? «Căţelw pământului 1»... 
HOPARTEAN 
Ee.. 
MITRUȚ 


Prostw s'asculte, unu-doi-trei,rictai.. Bine, bine... 
s'asculte. 


HOPÂRTEAN 
Ca la companie... 

MIŢRUŢ 
Nu merge aşa... iaca ce-ai pățit... nu-i nime câne, 
mă... Ăștia... poporw'... omenia lor. l-am spus şi 
alaltăieri, atunci Sâmbătă sara, acolo la Oprea din 
Spini... zic... 
HOPÂRTEAN 


Drept, deacolo s'a 'nceput. Săracu' Oprea, ce-i 
cu el? 


MITRUȚ 


Ce să fie? Când a venit azi dela moară, casa 
dărâmată, urla cânele. 


HOPARTEAN 
Da’ jupâneasa? 
MITRUŢ 
Madama a fugit azi noapte la Aiud. Eu i-am 
spus : «Bagă bine de seamă, d-le notar, că jan- 
darmii, ştii, câni nu oameni... abia apucă să tragă 
COCOşW'», 
HOPARTEAN 
Da el decolo> 
MITRUŢ 


Păi nu l-ai văzut ? Par'că 'nebunise...«la-l | Du-l!» 
Și l-a umflat pe Borza. Era trăznit în lege... smin- 
tit.. Aşa l-a ţinut şi noaptea şi ieri, Duminecă, 
toată ziua la alegere... apucat, ştii... ai văzut, Când 
veniau după masă ăi din Zimbru şi mai rămă- 
sese satu'... o sută cinci voturi a lui Florian, din 
Lunca, parcă turbase... «incoace Gal... încoace... 

Bagă de seamă Gal... Bate... bate... bate, Şandor! 
Să nu cază domnu’ Blezu |...» Ai văzut... aşa din 
senin.. că n'a apucat Urdea să zică nimic... 


HOPARTEAN 


De zis, n'a zis... 
MITRUȚ 


Nici Toderaș... cioro- bor... că bătaie n'a fost când 
a dat cu puşca...în două rânduri... Acum du-te la 
ei, că-s morţi câteştrei... Și atâţia schilavi.. Şi 
Clopoţel, săracu’... Urlă tot satu’... Muierea lui Cor- 
cea se cântă de-ți ia auzu’, — m'a blestemat şi pe 
mine: «Să mai parte...» Bine, ce-am greşit eu? 
Ințelegi, slujba mea... Și Borza bătut, socru-so... 
ce ruşine... ce... Vezi, ce-i pe-aici prin casă... 


HOPARTEAN 
Dacă te 'ncurci cu domnii... 
MITRUȚ 
A, da-i spun... Gata... eu am isprăvit. 


HOPARTEAN 
Acu trebuie să pice dela Winkler. 


SCENA III 
MITRUȚ, HOPÂRTEAN, ANA, LINA, DOI ȚĂRANI. 


Intră Ana cu Lina şi doi țărani cu mânecile suflecate. Ana îmbră- 
cată țărănește, gata de drum. 


ANA 


privind împrejur. Către oameni: 


laca lada asta... da' băgați de seamă, să mo în- 
toarceţi... luați-o domol... 

LINA 
Ştii că sunt de spart. 


MITRUȚ 


lui Hopârtean: 


Se mută. către Ana: Bună ziua, doamnă notără- 
șiță. 


ANA 


Nu mai sunt doamnă, Mitrut. către oameni: Poate 
s'o întoarceţi la stânga, dacă iese mai bine. 


UN ŢĂRAN 


S'o petrecem peste mijloc... bagă bine de seamă.. 
Aşa dela spate, dela spate... 


CELĂLALT 
Grea ladă. 
LINA 


Dacă-i de zestre, Simioane... 


ANA 


S'o așezați în car la mijloc. trageţi la o parte 
laviţele.. s'o puneţi între perini. 


UNUL DIN OAMENI 


Altceva nu mai este? 


ANA 


Nu. Aşa. oamenii ridică lada, Mitruţ sare să le ajute. 

OAMENII 
Aa. da-i grea. ţine, Simioane.. Bine.. aṣa. acum.. 
ho-o-rup ! 
MITRUȚ 
Stai ajut şi eu! 


SCENA IV 


In momentul când ies cu lada, intră notarul. In uge se întâlnește 
cu Ana şi rămâne o clipă mirat, când o vede în haine ţărăneşti. Mi- 
truţ şi Hopârtean se trag în colț. Cei cu lada ies. 


MITRUŢ, HOPÂRTEAN, ANA, LINĂ, NOTARUL, 
OAMENII. 


NOTARUL 


către oamenii cu lada: 


Inlături, prostule, că te plesnesc... Ce te bagi 
în mine? 
OMUL 
Domnule... 
NOTARUL 


Repede, afară, oamenii ies cu lada. Către Lina: ŞI tu, să- 
răcie ? 
LINA 


Ne mutăm, domnule.. iese. 


NOTARUL 
vede pe Ana 
A, iaca şi d-ta. cu şorț. şi cu năframă. ai? 
Ştii că-mi place? Acum la șezătoare, la Vilenţu 
în Gruiu... 

ANA 


potrivind nişte lucruri într?o legătură. 
Mai bine nu le lăpădam niciodată. 
NOTARUL 
Vezi, aici ai dreptate. 
ANA 
Celelalte le-am lăsat.. poate aveţi lipsă. 


NOTARUL 


Cumpărăm noi ce ne trebuie, puiule... nu te su- 
păra. Ridici capw și tu ?.. Ei, ţi-ai luat tot? Lăzile, 
laviţele.. ţoalele, procoviţele.. zestrea.. ai? 


ANA 
Tot ce s'a cuvenit. 
NOTARUL 


Ni s'a isprăvit socoteala.. 


ANA 


Isprăvit, eu nu mai am nici o treabă.. vine tata. 
dumnealui are ce are.. 


NOTARUL 


Tâlharul să nu-mi vie, să nu-mi calce aici, în- 
țelegi! Să nu-l întâlnesc... leşi.. afară. ieși | 


ANA 
Sănătate bună, Mitruţ | 


MITRUȚ 
Doamne ajută! Ana iese. 

SCENA V 


NOTARUL, MITRUŢ, HOPÂRTEAN, UN OM. 


NOTARUL 
abia acum observă pe Mitruţ şi Hopârtean. 


Voi aici? Ce-i? Ce vreţi? 
MITRUŢ 

O vorbă, domnule notar. 
NOTARUL 


Ce vorbă? N'am vreme... 


HOPARTEAN 
Mitruţ ar avea o vorbă. 
NOTARUL 
Ce vrei ? în momentul ăsta întră unul din oamenii cari au dus 
lada. Ce cauţi aici? 
OMUL 


Mă rog, icoana cu Sf. Niculaie... am uitat-o colo 
în colț.. 
NOTARUL 


leși afară.. blegule ? omul iese. Ce vrei? 


MITRUȚ 
înduioșat 


Domnule notar... d-le notar.. 
NOTARUL 
Ce-i, mă? Ce bâlbăi> Spune-odată. 

MITRUȚ 
Domnule notar.. să ierți.. am venit să spun.. 
că eu, eu plec. şi-am adus-o. aici. poftim.. 
NOTARUL 
Cum? Ce? 


MITRUȚ 


ti întinde cârja 

Asta.. cârja,, patrusprezece ani şi două luni.. 
NOTARUL 

Ce? 


MITRUȚ 
Atâta am purtat-o.. acum o las. 


NOTARUL 


Cum laşi cârja, tontule? Spune ce vrei! Eşti 
beat.. ha? 


MITRUȚ 
Plec.. 
HOPARTEAN 
Se duce ! 
NOTARUL 
Unde? 
MITRUȚ 


Plec în ţară, domnule notar... las slujba.. nu mai 
pot. nu mai pot rămânea... mă duc din Lunca. 

NOTARUL 
Ha.. ha.. pricep.. adică te duci. mă laşi.. sla- 
bule.. ha.. slabule. 
MITRUȚ 
Nu.. domnule.. nu sânt slab, da' dacă satw nu 
mă mai vrea ?.. Eu ce să fac? 
NOTARUL 


Ce-ţi pasă ţie de sat. ha?.. Ce-ţi pasă? 


HOPARTEAN 
Așa zic, și eu, ce-i pasă lui? Leafa-i umblă, 


MITRUȚ 
Mie-mi pasă, domnule. 


NOTARUL 
Dece? ha? 


MITRUŢ 


Că eu cu satw am trăit... neam de neam... şi 
dacă satu nu mă mai vrea... nu mai am nici o 
putere... nu mă încreastă nime.. mă blastămă muie- 
rile... Ce-s eu azi? «Căţelu' pământului»... Şi copii 
pe uliţă: «Ăsta-i Mitruţ... Mitrut i» Eu nu mai am 
rădăcini aici.. mă duc, domnule... să nu mă ştie 
nime de unde sânt... Mă duc în țară... mă bag 
slugă... s'a isprăvit... şi deaceea am adus cârja, să 
i-o dai lui FHopârtean... ne-am învoit... el poate... 
ştie... altă socoteală... 

NOTARUL 
Am înţeles... pleacă... 


MITRUȚ 
Domnule notar. 
NOTARUL 
Du-te. 
MITRUŢ 


Acuma când îmi iau rămas bun... aş mai avea 
o vorbă... 


NOTARUL 
Eu am isprăvit. 

MITRUŢ 
Domnule notar.. 

NOTARUL 
Ce vrei? 

MITRUŢ 


Nu-i bine aşa.. ştii... numai cu puterea... 


NOTARUL 
Curăţă locu’, înţelegi 2... Cum adică? Tu să 
mă 'nveți pe mine? 
MITRUȚ 


Domnule... trebuie ş'o leacă... de, cum să zic... 
ăştia... poporw... trebuie... să iertați... eu nu vreau 
nici un rău.. sănătate bună... şi dacam greşit.. 


NOTARUL 


Bine, bine. 

MITRUŢ 


Să iertaţi pleacă spre uşă. 


NOTARUL 
Am isprăvit. Noroc bun ! Du-te?n țară... Du-te ?n 
ţară... la Bucureşti... auzi, mă... la București... 


MITRUŢ 


din uşă: 
Și tu, Hopârtene... cu socoteală, mă... cu buna... 
Doamne ajută |... iese. 
HOPARTEAN 


Lasă pe mine... 


SCENA VI 


NOTARUL, HOPÂRTEAN. 
NOTARUL 


plimbându-se prin casă 
Al dracului omul slab... mă lasă... se duce... când 
bate vântul... toţi la fel. Când veniam dela Win- 
kler, stau cu pălăria ?n cap, canaliile. Nu-i nimic... 
Bine... bine. Hopârtean ! ridică câria. 
HOPARTEAN 
Porunca, domnw notar. 


NOTARUL 
Hai încoace. 


HOPARTEAN 


Poftim. 
C. 852.— Domnul Notar 9 

NOTARUL 
Ţi-o dau ție.. Am vorbit cu măria sa domnu’ 
deputat Blezu... 
HOPARTEAN 
Să trăiţi... 


NOTARUL 


leri sara când a plecat, am vorbit... te bagă la 
comitat... 


HOPARTEAN 
Sărut mâna. 


NOTARUL 


Când s'a face loc, te bagă, pân” atunci te pun 
pristav aici... da” ştii la mine, după regulament... 
înţelegi... vorbă scurtă... porunca. Prostw mare cu- 
vânt în canţelaria notarului Traian Vălean... auzi?.. 
Eu-s popa aici... aici eu... 


HOPARTEAN 


Ca la companie, mă rog. 


NOTARUL 
Aşa. 
HOPARTEAN 
Am înţeles. 
NOTARUL 


Să ştii că trăzneşte... înţelegi, să ştii că... 

SCENA VII 


NOTARUL, HOPÂRTEAN, CANTORUL. 


Se deschide uşa şi intră cantorul Tioplea, pe nebăgate?n seamă. 
NOTARUL 
laca.. Aici? Ce cauţi >... Ce? 


CANTORUL 
Domnule notar... 

NOTARUL 
Dă-l afară... 

CANTORUL 


Părintele Nicoară ma trimis să spun... 
NOTARUL 

Dă-l afară, înţelegi |... 
HOPARTEAN 


Afară l.. Repede !... Porunca... îl împinge de spate. 


CANTORUL 
Ho, mă... Ce te repezi? Ești nebun, Hopârtene? 
Stai.. Părintele... 
NOTARUL 
Afară... 


HOPARTEAN 


Porunca... leşi | ui împinge cu putere spre uşe. 

CANTORUL 


Păi... lasă că vedem noi. Cum adică? Bine, am 
să spui, bine... iese. 


HOPARTEAN 
Afară... afară | îi scoate afară. 


SCENA VIII 


HOPÂRTEAN, NOTARUL. 
NOTARUL 


Aşa.. Canaliile.. Aşa.. ha.. vin asupra mea?,. Nu 
le-a fost destul.. lar ridică capu, cum au plecat 
jandarmii.. Ce cred ?.. Peste-o săptămână-i gata 
alegerea dela Vinţ.. iar se 'ntorc. Am să-l cer pe 
Gal aici.. înţelegi, pe Gal.. Cum adică ?.. 

HOPARTEAN 


Cât mai de grabă ar fi bine, domnule notar, cât 
mai de grabă... aici vedeți.. 


SCENA IX 


CEI DINAINTE, MITRUŢ. 
Intră Mitruţ repede cu faţa speriată 
MITRUȚ 
lar mă întorc, domnule notar, cu veste.. 
NOTARUL 
nu eşti la București, mă? Ce vrei? 

MITRUȚ 


Vin cu veste.. nu bună, domnule.. fierb oamenii.. 
S'a ridicat satw, d-le notar. Când am ieșit din 
curte deaici.. să dau la Mărgineanu ’n colţ, toți 
adunați.. Și bătrâni.. şi copii.. toți. Şa nimerit mu- 
ierea lui Pavel Corcea, răposatu’, și se cânta şi 
țipa... şi nu mai este nici o rânduială. 


NOTARUL 
se uşureze sufleti.. Să se cânte.. Bine face.. 


HOPARTEAN 
Spune, mä.. 


MITRUȚ 


Și-am fugit să spui că vine.. vine părintele Ni- 
coară, l-a trimis lumea.. Ce chiote, ce văicăreală, 
că ţi se rupe inima.. Să băgați de seamă,că nu-i 
a bună, domnule.. 


NOTARUL 


Taci.. auzi... să poftească.. Pleacă şi tu... ce 
cauţi la mine? Am isprăvit-o laolaltă, 


HOPARTEAN 
lui Mitruţ 


Ce-i, mă? 
MITRUȚ 


Știi lume.. n'am mai văzut aşa.. intră popa Nicoară 
mbrăcat în haine de sărbătoare. laca părintele, 

SCENA X 
CEI DINAINTE, POPA NICOARĂ. 
POPA 
Bună ziua. 
NOTARUL 
Sănătate. 
POPA 
Aş avea ceva. 
NOTARUL 
Mă rog. 
POPA 
Fără martori. 
NOTARUL 


leşiţil.. Tu Hopârtean.. stai la uşe.. nu te mişca.. 
înţelegi.. 


HOPARTEAN 


Am înţeles. iese cu Mitruţ 


SCENA XI 


NOTARUL, POPA. 


NOTARUL 
Poftim. 
POPA 


D-le notar, după cele petrecute ieri la alegere, 

naş mai avea de ce să calc în casa d-tale, adică 
în casa satului până stai d-ta în ea.. 
NOTARUL 
Cum pofteşti.. 
POPA 


Dar nu vin atât din voia mea.. Ce sa întâm- 
plat ieri... ce s'a întâmplat.. a mai adăugat o ne- 


dreptate.. 
„NOTARUL 


Mă rog.. lasă cuvântarea.. Ce pofteşti2» 
POPA 


Da, domnule... o nouă nedreptate, care și în 
tara asta trebuie să se răsbune... fiindcă sistemul 
d-voastră, daţi-mi voie, e păcătos.. Să-i fie rușine 
d-lui Blezu, mandatul lui e plin de sânge.. Să-i 
fie ruşine ! 


NOTARUL 
Ce vrei, părinte, spune, ce vrei? 
POPA 
De sânge românesc... 
NOTARUL 


Mă rog aici nu-i adunare să faci agitaţie... Am 
să-mi însemn vorbele astea.. 


POPA 


Da. da.. da.. de sânge românesc nevinovail... 
să-ţi însemni vorbele astea... da. Ar trebui să ți 

se miște ceva și d-tale sub haina ceea nemțească.. 
Nepotul birăului din Mihalţ.. da.. da, ai căzut de- 
parte.. D-tale ce-ţi pasă? Și lui Blezu, acolo pe 
malul Dunărei.. D-voastră v'aţi rupt.. ați ieșit din 
popor, nu vă mai uitaţi înapoi. Da' noi simţim... 
avem o inimă, d-le notar.. avem suflet.. 


NOTARUL 


Lasă-mă cu sufletu'.. Lasă-mă că vă ştiu.. vă 
cunosc.. Mă rog.. ce poftești? 


POPA 


Da.. da.. suflet.. noi navem inima *n buzunar. 
Pe noi ne doare, ne arde.. când vedem.. lumea 
asta chinuită care mănâncă pământ și plăteşte 
dare ca să hrănească pe d'alde Blezu. 


NOTARUL 


Domnule, mai dreptul să insulți pe deputatul 
cercului. Am să fac arătare.. auzi... cum adică ? 


POPA 


Fă arătare cât pofteşti... N'am dreptul... n'am? 
Ha 9... Da’ el a avut dreptul să cadă aici asupra 
noastră... aşa din bun senin... cu husari, cu jan- 
darmi ?... El a avut?... Cu bani... da... da... hârtii 
de zece și de-o sută tot din șerparul lor... Pe co- 
roanele astea se razimă ţara dumneavoastră... Să 
vie să-l facă deputat... Ce minciună! Nu-l cu- 
noaște nime... nu l-a văzut nime... Cu puşti... de- 
putat... cu sânge... Ce minciună |... Ce țară |... Ce 
lege |... Ticăloşiel,. 

NOTARUL 


Domnule părinte | Să părăseşti cancelaria la 
moment ! Aici în oficiu, în casa legii... Am să co- 
munic d-lui solgăbirău vorbele dumneatale... Cum 
adică... crezi că poţi... Mă rog... mă rog să pără- 
sești la moment... 


POPA 


Adevărat, trebuie să fiu eu cel potolit... da... Da' 
nu-i mirare după cele petrecute... Tot satul e în 
picioare, domnule... atâția morţi şi schilavi... ce 
vrei ?... Cum pot să-mi mai păstrez eu liniștea ?... 


Da... 
NOTARUL 


Nu-mi pasă... Dacă s'au răsculat... Treaba lor... 
Mă rog să părăsești... 


POPA 


Ce răscoală? Nu-i adevărat! N'a fost nimic, 
înţelegi, nimic... Să vă ferească Dumnezeu odată 
de răscoala lor, că nu s'alege piatră pe piatră, ca 
la Aiud în patruzeci şi opt... 


NOTARUL 
Ce-mi pasă mie? Nu-i vina mea.. Mă rog... 
POPA 
Ba-i vina dumitale... 


NOTARUL 


Mă rog, ce vrei? Spuneai că ai ceva? Mă rog, 
ce vrei? 

POPA 


Da, am, tocmai deaceea viu... Da, e vina dumi- 
tale, o ştiu toți... te rog să m'asculți... apoi treaba 
dumitale, 


NOTARUL 


Poftim. 
POPA 


Domnule notar... ce-ţi spun eu acum, nu-i vorba 
mea... E vorba satului... După ziua de ieri nu poate 
fi altă scăpare... Te rog lasă-mă să vorbesc... Nu 
poate fi altă scăpare... Dumneata trebuie să pleci... 
Altfel eu nu iau nici o răspundere... 


NOTARUL 
Cum? Ce? 
POPA 
Să pleci... 
NOTARUL 
Unde... eu? 
POPA 
Da... dumneata. 
NOTARUL 
Să plec? 
POPA 


Da... trebuie... să-ți dai demisia... azi să pleci... 
uite acum... altfel... aici se face... se face revo- 
luţie... Inţelegi... Eu trebuie să duc veste la poporul 
adunat... Mă rog... mă rog... nu te tulbura.. gân- 

dește-te... M'așteaptă cu răspuns... numai atât 
așteaptă. laca am făcut aici scrisoarea... Demisia... 
să iscăleşti... scoate din buzunar o hârtie şi începe să cetească: 
Eu notarul Traian Vălean, din Lunca, declar... 


NOTARUL 
Ei, acum nici o vorbă mai mult... Să ieşi d'aici... 


POPA 
Domnule notar... 
NOTARUL 
D2’ repede... 
POPA 


Inţelege, domnule, poporw... întreg... 
NOTARUL 


Repede... Să ieși !... Cum adică ?... Auzi canaliile |... 
demisia... ha... Voi să-mi porunciţi, să-mi dați 
drumul... ca la slugi ?... 


POPA 
Al nostru ești, domnule, slujbașul satului... 


NOTARUL 


Cum? Eu-s cantorw Tioplea... ha? Mitruţ... pri- 
stavu’... ha? Să ieși! 


POPA 


Mitruţ e om de omenie... el a plecat. 

NOTARUL 


Fi, eu nam să plec... auzi... auzi... mam să plec |... 
Am isprăvit. 
POPA 


Domnule notar! 
NOTARUL 
Am isprăvit... afară ! 


POPA 


Cu mine degeaba strigi... degeaba... Nu... nu... 
mie nu mi-e frică... 


NOTARUL 


ia puşca depe părete 
Afară, popo ! Afară ! Ori îți sbor creerii... Afară!... 
POPA 


A... Așa... D'ăia-mi iești.. Stai, domnule... stai să 


vedem... 
NOTARUL 


Afară |... Afară |... Hopârtean ! intră Hopârtean. 
POPA 


Mă duc, domnule... da: să știi că pe urma mea 
vine potopw... te duce... te mătură... potopu’... 


NOTARUL 


Afară cu cânele! 


HOPARTEAN 


Părinte... domnule părinte... se apropie de popa. 

POPA 


Inlături... nu ţi-e ruşine obrazului ?... Plec... da 
vin alţii... Nu ţi-e rușine... iese. 


SCENA XII 


NOTARUL, HOPÂRTEAN. 
NOTARUL 


Cânele... A... așa... va să zică revoluţie. Vin cu 
satu”... demisia... bine... leşi afară... Hopârtean pleacă. Nu, 
stai... Hopârtean stă. Bine... să vedem. leşi acum... la 
ușe să te oprești... Ai auzit? Nimeni să nu cu- 
teze să puie piciorw' aici, înţelegi, nime... altfel... o 
păţeşti cu mine... Să-l iei de gât pe cânele care 
vrea să vie... Să te baţi cu el, să-i rupi grumazii... 
înţelegi... leşi.. Canaliile |... 


HOPARTEAN 


Cum porunciți... iese. 


SCENA XIII 
NOTARUL 


se aruncă într'un fotoliu şi-şi razimă Capul în palme câteva 
momente, 

Uf... canaliile ! Bine... vă dau eu demisie. se ridică şi 
trece grabnic lateleton Hallò... hall0... vă rog, domni- 
șoară... da Vălean... notarul... da... mă rog două- 
zeci şi trei pe cinci... douăzeci şi trei pe cinci... da... 
Canaliile! Warăt eu... Hallò... Cine ? Domnw Nagy? 
Aici notarul din Lunca... Bună ziua... Mulţumesc... 

greu... foarte grea: aiegere... rog la telefon să vie 
domnul solgăbirău... d2’... imediat... E urgent... foarte 
urgent... Mă rog... domnu’ solgăbirău ?... Vălean... 
Vă rog, d-le solgăbirău, în Lunca e revoluție... Po- 
porul răsculat după împușcăturile de eri... da... da... 
popa... acum a ieșit deaci... agită... Aţi făcut foarte 
rău că ați dus jandarmii... Eu nu sunt în sigu- 
ranță... Da... vă rog... da... în câtă vreme? A, nu, 
e prea mult... Daţi ordin să vie cu automobilul... 
într'un ceas... Foarte bine... Desigur... Se face... se 
face... Da... cu jandarmii... cu jandarmii... Sigur... 
Să-i împuște... Da... da... Lăsați... 


SCENA XIV 


în vreme ce notarul spune uitimele cuvinte la telefon, la uşe 
se desluşeşte ceartă, care ia proporţii tot mai mari. In urmă uşa se 
deschide cu violenţă și intră deodată Borza şi Hopârtean hârţuindu-se. 
Borza are capul bandajat pe urma loviturilor de alaltăseară. 


NOTARUL, BORZA, HOPÂRTEAN. 
BORZA 


de afară 

La o parte... auzi!... 
HOPARTEAN 

Poruncă... am poruncă... 


BORZA 
Feri la o parte... Cum ? Asta-i treaba mea, n'am 
să mă spovedesc ţie, sărăntocule... 


HOPARTEAN 
Domnw notar... 

BORZA 


Mie nu-mi poruncește... intră’n casă, Notarul în acest 
moment a lăsat telefonul, Invață-ți slugile la omenie, dom- 


nule... 
NOTARUL 


Cum ? Aici? Aici? Ce cauţi aici?... Cum ai in- 
trat.. ha ?... Cum? către Hopârtean Ce-am poruncit, 
bestie, ha?... îl scutură de mânecă Ha? Ce-am poruncit ? 

HOPARTEAN 


Domnule... m'a împins... 


NOTARUL 
îl împinge afară pe Hopârtean 


leşi afară |... Hopârtean iese. Către Borza Ce vrei... ce 
vrei cu mine... ce vrei?,. 


SCENA XV 


NOTARUL, BORZA. 


BORZA 
Avem o socoteală... 
NOTARUL 


Nici o socoteală... Ce socoteală? Nici. o soco- 


teală |... 
BORZA 


Avem o socoteală, 
NOTARUL 


Alaltăseară Gal ţi-a făcut socoteala. Am ispră- 
vit... ieşi afară... ieși deaci I.. 

BORZA 
Taci, stârpitură... 
NOTARUL 


Da... da... Gal e de voi să vă moaie oasele... să 
vă rupă... să vă facă castraveți... să vă stoarcă... 
să vă iese sâmburii... Bine ţi-a făcut, câne bătrân... 


Trebuia... 
BORZA 


Taci... auzi... taci. 


NOTARUL 


Trebuia să-ți farme țeasta capului... căpăţâna 
aia colţuroasă de cioban... pravoslavnic... 


BORZA 


Nu mă face... Taci... înţelege... taci |... 


NOTARUL 
Cum ?... Ce... vezi pușca? Te repezi? Da. da... 
să-ți umple gura de pământ... să te saturi.. Ce 
te uiţi la mine înholbat? Cu ochii ceia ca două 
ascuțişuri de secure... ce vrei? 
BORZA 
Mi-a trecut prin minte... câne... că... să mi se 
tragă din altceva... Fă socoteala... repede... să plec.. 
NOTARUL 
Ce socoteală ? 
BORZA 


Scoate cartea.. 

NOTARUL 
Cum, care? Ce carte?.. Nam nimic.. pleacă.. 
BORZA 


Din lada satului.. scoate odată.. Repede.. auzi.. 
să plec.. să-mi.. să nu te văd.. repede.. 


NOTARUL 
Nam nici o carte., ieșil... 
BORZA 
Dă-mi banii... 
NOTARUL 


Pleacă.. vezi.. şi-a dus tot.. și laviţi... şi scaune.. 
şi ţoale.. mărit-o.. ha. mărit-o după beţivul. a, 
nu, că l-a mâncat fript... 


BORZA 
Tu l-ai mâncat.. tu câne.. 
NOTARUL 


Spune-i să-l bocească.. ca pe măsa.. la proga- 
die.. Să-l bocească ha. ha.. 


BORZA 
Dă-mi banii.. banii.. Scoate banii... repede.. auzi.. 


NOTARUL 
N’am bani... 
BORZA 
Banii mei. 
C. 852.-- Domnul Notar 10 

NOTARUL 
Nu-s.. 
BORZA 
Cum? Banii ! 
NOTARUL 


Da.. banii. banii tăi. ai tăi... sau dus. dacă 
vrei să ştii... 


BORZA 


Ce? 
NOTARUL 


Banii. Atâta ai putut să dai.. bani.. cu iei ţi-ai 
răscumpărat prostia, a ta... şi a fetei... a satului... 
bani.. ciobane.. M'ați cumpărat pe mine.. Ți-am 
mâncat banii... da.. banii tăi.. i-am băut la Aiud.. 


cu domnii.. cu ţiganii... banii... 
In acest moment se aude la biserica din deal clopotul tras într'o 
dungă... Până la sfârşit răsună clopotul cu mici întreruperi. 


BORZA 
Ai mei... Moșia mea.. 
NOTARUL 
Ai.. tăi.. dă-mă în judecată.. leşi afară... afară... 


BORZA 
Moşia.. cerşitor., m'ai făcut cerşitor.. Clopotul. 
Auzi.. auzi.. clopotu.. Dumnezeu.. te bate D-zeu.. 
Spurcăciune.. îşi face cruce Moșşia.. auzi.. 
NOTARUL 
Judecată.. hai la judecată.. Lasă-l pe D-zeu... 

Nu-mi pasă de Dumnezeul tău.. al vostru dela 
biserica din deal.. nu-mi pasă... 


BORZA 
Taci.. taci,. 


NOTARUL 


De sfinţii voştri.. zugrăviți acolo. de D-zeu.. 
Se aud din depărtare murmure cari cresc şi se prefac într'un strigăt 


general. Nu este Dumnezeu.. ciobane.. vezi.. cartea.. 
aici. spune... 


BORZA 
Carte.. 


NOTARUL 


Da.. tu roagă-te.. du-te.. să-ţi deie el banii.. mo- 


şia.. să ţi-o dea. ha. Dumnezeu. 
Strigătele au ajuns sub fereşti. Se aud chiote: „Nu vrem.. Jos.. 
Pe el.. Inainte., Cu toţii“.. 


NOTARUL 


Canaliile.. auzi.. Ori roagă-te lui Sf. Niculaie... 


uite-l colo în colț. să-ți deie el.. 

Afară chiot general: „,Să-l rupem.. Pe hoțw.. Pe hoțu'*.. Glasul lui 
Hopârtean ; „Eu nimic.. Strigătul popii: „Oameni buni“. Alt glas: 
„Lăsaţi-l pe Hopârtean“,. Fierbere. 


NOTARUL 
Du-l deaici.. du-l.. i-al tău.. du-l.. Atâta ţi-a 


mai rămas.. se repede şi loveşte cu cravaşa icoana şi candela 


Sf, Niculaie cari se rostogolesc la pământ. In acest moment se sparg 
din afară geamurile cu pietri. 


BORZA 


care în tostă vremea tiradei notarului s'a svârcolit cu pumnii strån și 
în momentul când a căzut icoana se repede urlând asupra lui, îl ia 
de gât, îl strânge repede și cad împreună pe icoană. Urlând: 


Ha.. Dumnezeu.. ha... câne.. 

SCENA XVI 


CEI DINAINTE, SATUL CU POPA. 


In momentul când Borza a căzut cu notarul, mulţimea înarmată 
cn coase, furci, topoare, sape, inundă scena. Strigăte: „Pe el... Să-l 
rupem.. Aici“. Glasul popii potolindu-i: „Oameni buni. Pe pace. 
Fiţi pe pace“,. Poporul se opreşte înmărmurit. Muţenie generală, 


BORZA 


prostit se ridică depe natarul mart 


Oameni buni... am căzut la păcat.. Braţele cad. Popo- 
rul stă mut, 


POPA 


Ziceţi, oameni buni, cu toții: Dumnezeu să-l 
ierte. 


MULȚIMEA 


descoperindu-şi capetele şi făcându-şi cruce: 


Dumnezeu să-l ierte!... 

